Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - Γεγονότα καὶ Σχόλια: Ο αντίκτυπος των γεγονότων - Η υγιής ένταση\nΓεγονότα καὶ Σχόλια: Ο αντίκτυπος των γεγονότων - Η υγιής ένταση\nΟ αντίκτυπος των γεγονότων\nΜάς επισκέφθηκαν τελευταία «σεισμοί και λοιμοί», επαναλαμβανόμενες ισχυρές δονήσεις στο Αιγαίο και μαζί τους η απειλή της νόσου των πουλερικών. Ο μεγάλος πειρασμός, την στιγμή που συντάσσεται αυτό το σχόλιο, φαίνεται ότι έχει περάσει. Είναι καλό, όμως, εμείς να μην τον αφήσουμε να φύγη ανεκμετάλλευτος. Είναι αποδεδειγμένο από την λαϊκή σοφία, ότι απ’ το πικρό βγαίνει γλυκό, όπως από τον Σταυρό πήγασε η Ανάσταση.\nΣε τέτοιες περιπτώσεις δεν χρειάζεται να μένουμε στην επιφάνεια των γεγονότων, αρκούμενοι στις ανησυχητικές ειδήσεις. Πρέπει να εξετάζουμε πιο πολύ τον αντίκτυπο που έχουν αυτά τα γεγονότα μέσα μας. Τα κενά που μας αποκαλύπτουν.\nΗ υγιής ένταση\nΕίναι φυσικό να αισθανόμαστε αγωνία απέναντι σε γεγονότα, που απειλούν την ζωή μας, και μάλλιστα όταν δεν μπορούμε απόλυτα να ελέγξουμε. Δεν χρειάζεται, όμως, απέναντί τους πανικός, ούτε, από την άλλη μεριά, επανάπαυση. Χρειάζεται εγρήγορση και πίστη. Όταν η προσοχή μας δεν κοιμάται και δεν διασκορπίζεται σε ανούσια πράγματα, κι’ όταν η καρδιά μας αναπαύεται με εμπιστοσύνη στην δύναμη και την αγάπη του Θεού, τότε η φυσική αγωνία μας απέναντι στα απειλητικά γεγονότα, γίνεται ένα δυνατό υλικό, το οποίο μπορεί να στερεώση γερά το πνευματικό μας οικοδόμημα. Μπορεί να μας κάνη ανθρώπους αληθινούς, με διάκριση και με αγάπη.\nΔιευκρινίζουμε ότι λέγοντας πώς δεν χρειάζεται επανάπαυση, δεν εννοούμε ότι πρέπει να γίνουμε αρρωστημένα έμφοβοι ή σχολαστικοί, για παράδειγμα, στο τί θα φάμε, ελέγχοντας με καχυποψία την προέλευση και τα συστατικά του προϊόντος που αγοράζουμε, εξετάζοντας ακόμη και αν αυτά που γράφονται στο περιτύλιγμα ανταποκρίνονται στο περιεχόμενό του. Εννοούμε ότι πρέπει να μπούμε σε μια υγιή ένταση, η οποία να ξεφεύγη από τις αιτίες που μας κάνουν να αγωνιούμε. Σύμφωνα με την ψυχιατρική θεωρία του Φράνκλ η ένταση είναι υγιής όταν προέρχεται από ένα υψηλό νόημα που ελκύει την δραστηριότητά μας. Όπως χαρακτηριστικά λέει: «Αυτό που χρειάζεται ο άνθρωπος είναι ένα υπολογίσιμο ποσό έντασης που θα προέλθη απ’ την πρόκληση νοήματος για να το εκπληρώση. Η ένταση είναι έμφυτη στην ανθρώπινη ύπαρξη και ως εκ τούτου απαραίτητη για μιάν πνευματική ευημερία». Μέσα στους κινδύνους, λοιπόν, που μας απειλούν χρειαζόμαστε ένα νόημα που να είναι πάνω από αυτούς.\nΣτο ερώτημα, ποιό νόημα μπορεί να παίξη αυτόν τον ρόλο στην προκειμένη περίπτωση, η απάντηση είναι ότι ο καθένας μπορεί να ελκυσθή από κάτι διαφορετικό. Πάντως, ένα τέτοιο νόημα μπορεί να είναι το ότι ο Θεός μας αγαπά απεριόριστα ως τα πολυτιμότερα δημιουργήματά Του και περιμένει από εμάς να το αισθανθούμε. Η αναζήτηση, η καλλιέργεια και το ζωντάνεμα αυτής της πίστης μπορεί να μας δωρίση την αίσθηση της πρόνοιας και της αγάπης του Θεού. Ακόμη να μας καταστήση συνεργάτες Του στην μέριμνα για τους άλλους ανθρώπους και την υπόλοιπη κτίση.


Σρι Λάνκα | Το θαύμα της Ασίας - Pluton Travel\nPluton Travel>Packages>Οργανωμένα Ταξίδια>Ασία>Σρι Λάνκα | Το θαύμα της Ασίας\n1η - 2η μέρα: Λάρνακα – Καθουναγιάκε\nΣυγκέντρωση στο αεροδρόμιο της Λάρνακας και αναχώρηση για τη Σρι Λάνκα με ενδιάμεσο σταθμό στη Ντόχα. Άφιξη και υποδοχή από τους τοπικούς μας συνεργάτες με παραδοσιακές γιρλάντες από λουλούδια. Στη συνέχεια θα μεταφερθούμε στο Κολόμπο (Νεγκόμπο) και στο ξενοδοχείο μας. Τακτοποίηση, χαλάρωση και ξεκούραση. Διανυκτέρευση.\n3η μέρα: Ανουραντχαπούρα – Eθνικό πάρκο Wilpattu – Ναός Sri Maha Bodhi – Ναοί Ruwanweli Dagobah και Isurumuniya\nΠρωινό στο ξενοδοχείο μας και αναχώρηση με προορισμό την Ανουραντχαπούρα. Μια πόλη που σήμερα περιορίζεται στα γραφικά της ερείπια, ήταν το επίκεντρο του πολιτισμού της χώρας κατά την διάρκεια του μεσαίωνα. Στη συνέχεια θα απολαύσουμε ένα μοναδικό σαφάρι με jeep 4×4 στο εθνικό πάρκο Wilpattu. Πρόκειται για το μεγαλύτερο εθνικό πάρκο της χώρας που είναι γνωστό για τους ελέφαντες, τις λεοπαρδάλεις, τα ελάφια, τις αρκούδες και τους γιγαντιαίους κροκόδειλους που φιλοξενεί. Σπάνια θα συναντήσει κανείς και κοπάδια από παγώνια, πελαργούς, αγριόκοτες καθώς και ένα είδος λεμούριων τους λεγόμενους mongooses. Επόμενος μας σταθμός ο ναός Sri Maha Bodhi, που φιλοξενεί το μεγαλύτερο εν ζωή δέντρο του κόσμου. Πρόκειται για μια ιερή συκιά που βρίσκεται στους κήπους Mahamewna. Λέγεται ότι στο δεξί κλαδί του που βρίσκεται στα νότια διαλογιζόταν ο λόρδος Βούδας. Φυτεύτηκε το 249 π.Χ. και είναι το γηραιότερο δέντρο στον κόσμο του οποίου γνωρίζουμε την ημερομηνία φύτευσης του. Σήμερα είναι ένας από τους ιερότερους χώρους Βουδισμού στην Σρι Λάνκα αλλά και για τους βουδιστές ολόκληρου του κόσμου. Στο τέλος της σημερινής μας μέρας θα επισκεφτούμε τους ναούς Ruwanweli Dagobah και Isurumuniya. Η στούπα αυτή θεωρείτε μια από τις πιο εντυπωσιακές και ποιοτικές αρχιτεκτονικές που έχουν γίνει σε ναούς της χώρας και αποτελεί ακόμη ένα ιερό σημείο για τους βουδιστές ολόκληρου του κόσμου. Πρόκειται για ένα από τα ψηλότερα μνημεία ολόκληρου του κόσμου ύψους 103 μέτρων και με περίμετρο 290 μέτρων. Άφιξη στο ξενοδοχείο μας στην Ανουραντχαπούρα, δείπνο και διανυκτέρευση.\n4η μέρα: Πλοναρούα – Σιγιρίγια – Θεραπεία σώματος Ayuverda\nΠρόγευμα στο ξενοδοχείο μας και στην συνέχεια θα επισκεφτούμε τη 2η αρχαιότερη πόλη της Σρι Λάνκα Πλοναρούα κατά τον 10ο αιώνα. Μια πόλη που συναρπάζει τον επισκέπτη της αφού αντικατοπτρίζει την ένδοξη ιστορία της χώρας. Κάποτε ήταν η δεύτερη μεσαιωνική πόλη της χώρας με πανέμορφα γραφικά τοπία αρχαιολογικής σημασίας όλα καλά διατηρημένα. Επόμενος μας σταθμός το 8ο θαύμα του κόσμου Σιγιρίγια. Πρόκειται για ένα φρούριο σε ένα βράχο και αποτελεί ένα σπάνιο κόσμημα ανάμεσα στους πολλούς θησαυρούς της Σρι Λάνκα. Οι διάσημες τοιχογραφίες του φρουρίου με τα ζωηρά χρώματα, τα λουλούδια κοσμούν τα αρχαία ερείπια. Το απόγευμα θα απολαύσετε μια αρχαία θεραπεία σώματος με μασάζ, σάουνα, και λουτρό με διάφορα βότανα μαθαίνοντας ταυτόχρονα και όλα όσα πρέπει να γνωρίζετε για αυτές τις υπέροχες θεραπείες σώματος. Μεταφορά στο ξενοδοχείο μας στην περιοχή Σιγιρίγια, δείπνο και διανυκτέρευση.\nΠεριήγηση με Ελέφαντες\nΑπολαύστε μια μοναδική εμπειρία με άμαξα ή σαφάρι στο χωριό Χαβαράνα. ‘Ένα χωριό στην ενδοχώρα και την ξηρή περιοχή, στην καρδιά του τριγώνου της κουλτούρας της χώρας. Μια εμπειρία που παρέχει σε όσους την επιλέξουν μια περιήγηση στα σημαντικότερα αξιοθέατα της χώρας όπως επίσης και πρόσβαση σε μερικά από τα μεγαλύτερα ιερά άγριας ζωής της Σρι Λάνκα.\nΠεριήγηση με το αερόστατο\nΑπολαύστε μια μοναδική εμπειρία και θαυμάστε την θέα από ψηλά μέσα από το αερόστατο.\n5η μέρα: Κάντι – Ναός Dambulla – Ματάλε – Ναός του δοντιού – Βραδινή παράσταση\nΜετά το πρόγευμα μας αναχωρούμε για την πόλη Κάντι. Πρώτος σταθμός της σημερινής μας περιήγησης ο ναός Dambulla. Πρόκειται για ένα ναό που βρίσκεται στη σπηλιά ενός βράχου. Ένας πολύπλοκος ναός που βρίσκεται στην κορυφή ενός τεράστιου λόφου στα σύνορα της πόλης. Πρόκειται για ένα από τα οκτώ αξιοθέατα της Σρι Λάνκα που αποτελούν πολιτιστική κληρονομιά της UNESCO. Ένας ναός γνωστός για τα μοναδικά αγάλματά του καθώς επίσης και για τις τεράστιες τοιχογραφίες τους. Στη συνέχεια θα επισκεφτούμε τον κήπο με τα μπαχαρικά και τα βότανα στη περιοχή Ματάλε. Μπαχαρικά που αρχαιότερα ήταν περιζήτητα σε όλο τον κόσμο πέρα από την Σρι Λάνκα. Ένα νησί που εξακολουθεί μέχρι και σήμερα να κατέχει προνομιακή θέση στις παγκόσμιες αγορές μπαχαρικών αφού καταφέρνει να παράγει μπαχαρικά υψηλής ποιότητας. Επόμενος μας σταθμός ο ναός του δοντιού στην πόλη Κάντι. Ένας ναός που αποτελεί το καμάρι των Βουδιστών της Σρι Λάνκα και ολόκληρου του κόσμου. Ο ναός παλάτι βρίσκεται στη μέση μιας τάφρου, ενώ η χρυσή του στέγη μοιάζει να είναι άσπρη με την αντανάκλαση του ήλιου. Πλήθος πιστών επισκέπτεται τον ναό για προσκύνημα έχοντας μαζί τους άνθη από λωτούς. Αργά το απόγευμα θα απολαύσουμε μια παραδοσιακή παράσταση με τοπικούς χορευτές να αναπαριστούν δραματικές κινήσεις από πουλιά και ζώα με ενδυμασίες με έντονα χρώματα που μοιάζουν να ζωντανεύουν με την κίνηση των χορευτών αλλά και τους ήχους. Μια εμπειρία με άριστη απόδοση από τους χορευτές που θα σας μυήσει στην κουλτούρα του τόπου και που σίγουρα δεν πρέπει να χάσει κανένας ταξιδιώτης. Μεταφορά στο ξενοδοχείο μας στην Κάντι, δείπνο και διανυκτέρευση.\n6η μέρα: Ορφανοτροφείο ελεφάντων Pinnawela – Βοτανικοί Κήποι Paradeniya\nΠρόγευμα στο ξενοδοχείο μας πολύ νωρίς το πρωί και στις 07:30 αναχωρούμε από το ξενοδοχείο μας για να επισκεφτούμε το ορφανοτροφείο ελεφάντων Pinnawela. Ο λόγος που αρχίζει νωρίς η περιήγηση μας είναι για να μπορέσουμε να δούμε και να ταΐσουμε τους μικρούς ελέφαντες με μπιμπερό. Ένα από τα διασημότερα ορφανοτροφεία της χώρας που αποτελεί μια αξέχαστη εμπειρία κατά την διαμονή μας στη Σρι Λάνκα. Επόμενος μας σταθμός οι βοτανικοί κήποι Paradeniya, που προέρχονται και αυτοί από τον μεσαίωνα φέρνοντας μαζί τους μια πλούσια ιστορία και χαρακτηρίστηκαν τόσο από την αποικιοκρατία όσο και από την βιομηχανική αλλαγή. Οι μαγευτικοί αυτοί κήποι βρίσκονται πάνω από το ποτάμι που ρέει μέσα από τις παρυφές τους. Επιστροφή στο ξενοδοχείο μας στην Κάντι, δείπνο και διανυκτέρευση.\n7η μέρα: Κάντι - Έλλα\nΝωρίς το πρωί θα απολαύσουμε το πρόγευμα μας και θα μεταφερθούμε στον σταθμό των τρένων για να αναχωρήσουμε για την μικρή πόλη Έλλα. Μια πόλη που το όνομα της σημαίνει καταρράκτης και που βρίσκεται σε μια λοφώδη γωνιά με εκπληκτική πλούσια θέα προς τους καταρράκτες και αποτελεί ένα από τα πιο γραφικά αξιοθέατα της Σρι Λάνκα. Μεταφορά στο ξενοδοχείο μας στην Έλλα, τακτοποίηση και ελεύθερο υπόλοιπο της μέρας. Δείπνο και διανυκτέρευση.\n8η μέρα: Πεζοπορία στο βουνό του Αδάμ – Παραλία Μυρίσα\nΠρόγευμα στο ξενοδοχείο μας και η περιπέτεια συνεχίζεται με επίσκεψη στο Adams Peak για πεζοπορία. Αποτελεί μια από τις ομορφότερες διαδρομές για όσους λατρεύουν την πεζοπορία. Περπατήστε πάνω από τον λόφο ανάμεσα στις φυτείες τσαγιού και απολαύστε την πανοραμική θέα με τον γαλάζιο ουρανό να υψώνεται πάνω από τις πανέμορφες πεδιάδες. Στη συνέχεια θα μεταφερθούμε στην παραλία Μύρισα που βρίσκεται ανατολικά προς δυτικά στο νότιο άκρο της Σρι Λάνκα και που τις πρωινές ώρες έχει μερικές από τις πιο ήπιες πολύχρωμες ανατολές. Κατά την διάρκεια της μέρας ο ήλιος διασχίζει την θάλασσα καταλήγοντας το απόγευμα σε ένα αξέχαστο ηλιοβασίλεμα. Μεταφορά στο ξενοδοχείο μας στη Μυρίσα, δείπνο και διανυκτέρευση.\n9η μέρα: Μυρίασα – παρακολούθηση φαλαινών και δελφινιών (Προαιρετικά)\nΠρόγευμα στο ξενοδοχείο μας και στη συνέχεια αναχωρούμε για να επισκεφτούμε την παραλία Μυρίσα και από εκεί να μεταφερθούμε στη θάλασσα με το πλοιάριο προκειμένου να δούμε τις φάλαινες να κολυμπούν στα ζαφειρένια νερά της περιοχής. Ένα μοναδικό υπερθέαμα που συναντάμε συνήθως κατά την περίοδο Δεκεμβρίου – Απριλίου. Επιστροφή στο ξενοδοχείο μας, δείπνο και διανυκτέρευση.\n10η μέρα: Σρι Λάνκα - Λάρνακα\nΠρόγευμα στο ξενοδοχείο μας και στην συνέχεια αναχωρούμε για το αεροδρόμιο. Ένα ονειρικό ταξίδι περιπέτειας έφτασε στο τέλος του. Επιστροφή στην Λάρνακα με ενδιάμεσο σταθμό στη Ντόχα.\nΛάρνακα Ντόχα 21:35 01:05 (+1)\nΝτόχα Κολόμπο 02:15 09:35\nΚολόμπο Ντόχα 10:50 13:10\nΤιμοκατάλογος: τιμή ανα άτομο\nColombo -Negombo The Gateway Hotel 4* or Peqasus Reef Hotel 4* or Ramada Colombo Hotel 4* or similar\nAnuradhapura Palm Garden Village Hotel 4* or similar\nSigiriya Paradise Hotel 4* or Aliya Resort & Spa 4* or similar\nKandy Cinnamon Citadel Hotel 4* or Marawila Reach Hotel or similar\nElla Morning Dew Hotel 4* or similar\nMirissa Mandara Rosen Hotel 4* or similar\nΤΙΜΗ ΑΝΑ ΑΤΟΜΟ ΣΕ ΔΙΚΛΙΝΟ ΔΩΜΑΤΙΟ €1985\nΑεροπορικά εισιτήρια Λάρνακα – Σρι Λάνκα – Λάρνακα με ενδιάμεσο σταθμό και πτήσεις της Qatar Airways\nΜεταφορές από το αεροδρόμιο προς το ξενοδοχείο και αντίστροφα\nΕισιτήρια του τρένου Κάντι – Έλλα\n1 διανυκτέρευση σε ξενοδοχείο 4* της επιλογής σας στο Κολόμπο, με πρόγευμα\n1 διανυκτέρευση σε ξενοδοχείο 4* της επιλογής σας στην Anuradhapura, με δείπνο και πρόγευμα\n1 διανυκτέρευση σε ξενοδοχείο 4* της επιλογής σας στην Sigiriya, με δείπνο και πρόγευμα\n2 διανυκτερεύσεις σε ξενοδοχείο 4* της επιλογής σας στην Kandy, με δείπνο και πρόγευμα\n1 διανυκτέρευση σε ξενοδοχείο 4* της επιλογής σας στην Ella, με δείπνο και πρόγευμα\n2 διανυκτερεύσεις σε ξενοδοχείο 4* της επιλογής σας στην Mirissa, με δείπνο και πρόγευμα\nΕισιτήρια εισόδων για τα μνημεία/αξιοθέατα: Willpathuwa National Park, Anuradhapura Sri Maha Bodhi Temple, Isurumuniya Temple, Ruwanweli Stupa, Plonnaruwa, Sigiriya Rock Fortress, Kandy Tooth Relic Temple, Cultural Show, Elephant Orphanage, Peradeniya Garden\nΈκδοση Βίζας $35 (Αναλαμβάνουμε την διευθέτηση της Visas για εσάς εάν το επιθυμείτε)\nΤαξιδιωτική ασφάλεια (Προτείνουμε απαραίτητα, ζητήστε περισσότερες πληροφορίες από εμάς)\nΟι τιμές ισχύουν για οργανωμένο ταξίδι 10 – 14 ατόμων. Σε περίπτωση που μια από τις αναχωρήσεις δεν έχει συμπληρωμένο αριθμό ατόμων η εταιρία έχει το δικαίωμα να σας προτείνει άλλη αναχώρηση. Η εταιρία μας θα σας ενημερώσει 2-3 εβδομάδες πριν από το ταξίδι σας.\nΣρι Λάνκα – Συνδυασμός Ταξιδιού\nΗ Σρι Λάνκα μπορεί να συνδυαστεί με επέκταση στις εξωτικές Μαλδίβες. Ζητήστε από εμάς περισσότερες πληροφορίας.\nΤο κλίμα της χώρας είναι τροπικό αφού βρίσκεται πολύ κοντά στον Ισημερινό. Επομένως οποιαδήποτε στιγμή της ημέρας μπορεί να βρέξει και καλό είναι να αποφύγετε τους Μουσώνες γι’ αυτό επιλέξετε να ταξιδέψετε στη χώρα από τον Οκτώβριο μέχρι τον Φεβρουάριο.\nαγγλικά είναι επίσημη γλώσσα του κράτους μαζί με την Σιναλέζικη και Ταμίλ γλώσσα.\nΤο νόμισμα της χώρας είναι το Ρούπια Σρι Λάνκα (LKR). Μπορείτε όμως να χρησιμοποιήσετε και με ασφάλεια της πιστωτικές σας κάρτες για όποιαδήποτε συναλλαγή.


1 1. ΣΤΟΙΧΕΙΑ ΟΥΣΙΑΣ/ ΜΕΙΓΜΑΤΟΣ & ΕΤΑΙΡΕΙΑΣ/ ΕΠΙΧΕΙΡΗΣΗΣ. 1.1 Αναγνωριστικός κωδικός προϊόντος Εμπορικό όνομα Κωδικός σχεδιασμού A13063D 1.2 Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις. Χρήση: Εντομοκτόνο 1.3 Στοιχεία του προμηθευτή του ΔΔΑ Παρασκευαστής Syngenta Crop Protection AG Postfach CH-4002 Basel Switzerland Τηλέφωνο Fax Πληροφορίες για το προϊόν Τηλέφωνο (ώρες γραφείου) Ηλεκτρονικό ταχυδρομείο 1.4 Αριθμός τηλεφώνου επείγουσας ανάγκης Αριθμός τηλεφώνου επείγουσας ανάγκης Αντιπρόσωπος Τηλέφωνο (24h) Πληροφορίες έκτακτης ανάγκης που αφορούν : - μεταφορά, βλέπε τηλέφωνο έκτακτης ανάγκης στα φορτωτικά έγγραφα - αποθήκευση, βλέπε τηλέφωνα της Syngenta Hellas AEBE Syngenta Hellas AEBE Λεωφ. Ανθούσας Αθήνα Ελλάδα Τηλέφωνο Fax Τηλ. Κέντρου Δηλητηριάσεων Ελλάδας Σελίδα 1 από 13\n2 ΠΡΟΣΔΙΟΡΙΣΜΟΣ ΕΠΙΚΙΝΔΥΝΟΤΗΤΑΣ 2.1 Ταξινόμηση της ουσίας ή του μείγματος. Ταξινόμηση σύμφωνα με τον κανονισμό (ΕΕ) 1272/2008: Οξεία υδρόβια τοξικότητα Κατηγορία 1 H400 Χρόνια υδρόβια τοξικότητα Κατηγορία 1 H410 Για το πλήρες κείμενο των φράσεων H βλέπε κεφάλαιο Επισήμανση Σήμανση σύμφωνα με τον Κανονισμό (ΕΕ) No. 1272/2008 Εικονογράμματα κινδύνου: Προειδοποιητική λέξη Δηλώσεις επικινδυνότητας: Προσοχή H410: Πολύ τοξικό για τους υδρόβιους οργανισμούς, με μακροχρόνιες επιπτώσεις H315: Προκαλεί ερεθισμό του δέρματος H317: Μπορεί να προκαλέσει αλλεργική δερματική αντίδραση EUH208: 1,2-benzisothiazolin-3-one. Μπορεί να προκαλέσει αλλεργική αντίδραση EUH066: Παρατεταμένη έκθεση μπορεί να προκαλέσει ξηρότητα δέρματος ή σκάσιμο. EUH401: Για να αποφύγετε τους κινδύνους για την ανθρώπινη υγεία και το περιβάλλον, ακολουθήστε τις οδηγίες χρήσης. Σελίδα 2 από 13\n3 Δηλώσεις προφύλαξης: Ρ102: Μακριά από παιδιά. P405: Φυλάσσεται κλειδωμένο P270: Μην τρώτε, πίνετε, ή καπνίζετε, όταν χρησιμοποιείτε αυτό το προϊόν P261 Aποφεύγετε να αναπνέετε συγκεντρώσεις σταγονιδίων P264 Πλύνετε τα χέρια σας σχολαστικά μετά το χειρισμό. P272 Τα μολυσμένα ενδύματα εργασίας δεν πρέπει να βγαίνουν από το χώρο εργασίας P280 Να φοράτε προστατευτικά γάντια /προστατευτικά ενδύματα / μέσα ατομικής προστασίας για τα μάτια /πρόσωπο. SP1: Μη ρυπαίνετε τα νερά με το προϊόν ή τη συσκευασία του. «Μετά την εφαρμογή οι μέλισσες πρέπει να παραμείνουν στις κυψέλες για μία ημέρα εξασφαλίζοντας τροφή και νερό εντός της κυψέλης ή να απομακρυνθούν οι κυψέλες.» «Πολύ τοξικό σε βομβίνους και σε ωφέλιμα έντομα και ακάρεα που χρησιμοποιούνται στα θερμοκήπια.» Spe3: Για να προστατέψετε τους υδρόβιους οργανισμούς να αφήσετε μιαν αψέκαστη ζώνη προστασίας 30 μέτρων από τα επιφανειακά ύδατα για τις δενδρώδεις καλλιέργειες, 20 μέτρων για τα λαχανικά και 10 μέτρων για τις λοιπές καλλιέργειες. Spe3: Για να προστατέψετε τα μη στοχευόμενα αρθρόποδα να αφήσετε μιαν αψέκαστη ζώνη προστασίας 10 μέτρων από την μη γεωργική γη για τις δενδρώδεις καλλιέργειες, και 5 μέτρων για τις λοιπές καλλιέργειες. Spe8: Επικίνδυνο για τις μέλισσες. Για να προστατέψετε τις μέλισσες και άλλα έντομα επικονίασης μην χρησιμοποιείτε το προϊόν σε καλλιέργειες κατά την ανθοφορία ή κατά την περίοδο ανθοφορίας ζιζανίων. Απομακρύνετε ή/και καταστρέψτε τα ζιζάνια πριν την ανθοφορία τους. Μην χρησιμοποιείτε το προϊόν κατά την περίοδο που οι μέλισσες συλλέγουν. P302+P352: ΣΕ ΠΕΡΙΠΤΩΣΗ ΕΠΑΦΗΣ ΜΕ ΤΟ ΔΕΡΜΑ: Πλύνετε με άφθονο νερό και σαπούνι. P321 Χρειάζεται ειδική αγωγή P333 + P313 Εάν παρατηρηθεί ερεθισμός του δέρματος ή εμφανιστεί εξάνθημα: Συμβουλευθείτε / Επισκεφθείτε γιατρό. Συμπληρωματικές πληροφορίες: EUH401 Για να αποφύγετε τους κινδύνους για την ανθρώπινη υγεία και το περιβάλλον, ακολουθήστε τις οδηγίες χρήσης. 1,2-benzisothiazolin-3-one. Μπορεί να προκαλέσει αλλεργική αντίδραση EUH066 Παρατεταμένη έκθεση μπορεί να προκαλέσει ξηρότητα δέρματος ή σκάσιμο. Σελίδα 3 από 13\n4 Επικίνδυνα συστατικά τα οποία θα πρέπει να αναγράφονται στην ετικέτα: 1,2-benzisothiazolin-3-one. Μπορεί να προκαλέσει αλλεργική αντίδραση 2.3 Άλλοι κίνδυνοι Κανένας γνωστός. 3. ΣΥΝΘΕΣΗ/ ΠΛΗΡΟΦΟΡΙΕΣ ΓΙΑ ΤΑ ΣΥΣΤΑΤΙΚΑ Χημική ονομασία lambdacyhalothrin solvent naphtha (petroleum), highly arom. Αριθμός CAS Αριθμός EC (Αριθμός REACH) Σήμανση ΕΕ 1272/2008 Acute Tox.3; H301 Acute Tox.3; H311 Acute Tox.2; H330 Aquatic Acute1; H400 Aquatic Chronic1; H410 Aquatic Chronic2; H411 Asp. Tox.1; H304 Carc.2; H351 Συγκέντρωση 1.5 % β/β < 1 % β/β * Ουσίες για τις οποίες έχουν τεθεί από την ΕΕ όρια έκθεσης σε εργασιακούς χώρους. Για το πλήρες κείμενο των φράσεων Η που αναφέρονται στο παρόν Κεφάλαιο βλέπε Κεφάλαιο ΜΕΤΡΑ ΠΡΩΤΩΝ ΒΟΗΘΕΙΩΝ 4.1 ΠΕΡΙΓΡΑΦΗ ΤΩΝ ΜΕΤΡΩΝ ΠΡΩΤΩΝ ΒΟΗΘΕΙΩΝ Γενικές οδηγίες : Εισπνοή : Επαφή με το δέρμα : Να έχετε διαθέσιμη την συσκευασία, την ετικέτα ή το MSDS του προϊόντος σε περίπτωση που απευθυνθείτε για βοήθεια στο γιατρό ή το Κέντρο Δηλητηριάσεων ή το 24ωρο τηλέφωνο επείγουσας ανάγκης της Syngenta. Μετακινείστε τον παθόντα σε καθαρό αέρα. Εάν δεν αναπνέει κανονικά ή καθόλου εφαρμόστε τεχνητή αναπνοή. Διατηρήστε τον ζεστό και ξαπλωμένο. Καλέστε γιατρό ή το Κέντρο δηλητηριάσεων. Αφαιρέστε τα μολυσμένα ρούχα και παπούτσια αμέσως και ξεπλύνετε καλά τα προσβεβλημένα μέρη του σώματος με νερό. Αν ο ερεθισμός επιμείνει καλέστε γιατρό. Πλύνετε τα μολυσμένα ρούχα πριν τα ξαναφορέσετε. Επαφή με τα μάτια : Ξεπλύνετε αμέσως τα προσβεβλημένα μάτια για τουλάχιστον 15 λεπτά με άφθονο νερό με τα βλέφαρα ανοιχτά και αναζητήστε αμέσως ιατρική βοήθεια. Αφαιρέστε τους φακούς επαφής. Κατάποση : Σελίδα 4 από 13 Σε περίπτωση κατάποσης, αναζητήστε αμέσως ιατρική συμβουλή\n5 και δείξτε αυτή τη συσκευασία ή την ετικέτα. ΜΗΝ προκαλέσετε εμετό. 4.2 ΣΗΜΑΝΤΙΚΟΤΕΡΑ ΣΥΜΠΤΩΜΑΤΑ ΚΑΙ ΕΠΙΔΡΑΣΕΙΣ, ΟΞΕΙΕΣ Ή ΜΕΤΑΓΕΝΕΣΤΕΡΕΣ Συμπτώματα: Παροδικές επιδράσεις δερματικής παραισθησίας (φαγούρα,μυρμήγκιασμα, κάψιμο ή μούδιασμα), διάρκειας ως 24 ώρες. 4.3 ΕΝΔΕΙΞΗ ΟΙΑΣΔΗΠΟΤΕ ΑΠΑΙΤΟΥΜΕΝΗΣ ΑΜΕΣΗΣ ΙΑΤΡΙΚΗΣ ΦΡΟΝΤΙΔΑΣ ΚΑΙ ΕΙΔΙΚΗΣ ΘΕΡΑΠΕΙΑΣ Ιατρικές συμβουλές: Ακολουθήστε συμπτωματική θεραπεία. 5. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΠΥΡΚΑΓΙΑΣ 5.1 Πυροσβεστικά μέσα Κατάλληλα μέσα πυρόσβεσης : Ακατάλληλα μέσα πυρόσβεσης : Κατάλληλα μέσα πυρόσβεσης για μικρές πυρκαγιές: Χρησιμοποιήστε νερό σε σταγονίδια, αφρό ανθεκτικό στην αλκοόλη, μέσα ξηρής κατάσβεσης ή διοξείδιο του άνθρακα. Κατάλληλα μέσα πυρόσβεσης για μεγάλες πυρκαγιές: Αφρό ανθεκτικό στην αλκοόλη ή Νερό σε σταγονίδια Μην χρησιμοποιείτε συμπαγή βολή νερού γιατί μπορεί να διασκορπίσει το φλεγόμενο υλικό. 5.2 Ειδικοί κίνδυνοι που προκύπτουν από την ουσία ή το μείγμα: Καθώς το προϊόν περιέχει εύφλεκτους οργανικούς διαλύτες, η πυρκαγιά θα παράξει μαύρο πυκνό καπνό ο οποίος θα περιέχει επικίνδυνα προϊόντα καύσης (βλέπε κεφάλαιο 10). Έκθεση σε προϊόντα καύσης μπορεί να είναι επικίνδυνη για την υγεία. 5.3 Συστάσεις για τους πυροσβέστες Φορέστε πλήρη προστατευτικό ρουχισμό και αυτόνομη αναπνευστική συσκευή. Μην επιτρέψετε να φτάσει το μολυσμένο νερό της κατάσβεσης στο αποχετευτικό δίκτυο ή σε υδάτινους αποδέκτες. Ψεκάζετε με νερό τις κλειστές συσκευασίες για να τις διατηρήσετε δροσερές. 6. ΜΕΤΡΑ ΓΙΑ ΤΗΝ ΑΝΤΙΜΕΤΩΠΙΣΗ ΤΥΧΑΙΑΣ ΕΚΛΥΣΗΣ 6.1 Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης Βλέπε μέτρα προστασίας στα κεφάλαια 7 και Περιβαλλοντικές προφυλάξεις Αποφύγετε περαιτέρω διαρροές, εφόσον είναι Σελίδα 5 από 13\n6 ασφαλές. Μην απορρίπτετε στο αποχετευτικό δίκτυο ή στα επιφανειακά νερά. 6.3 Μέθοδοι και υλικά για περιορισμό και καθαρισμό. Περιορίστε και συλλέξτε με μη εύφλεκτο απορροφητικό υλικό, (π.χ. άμμο, χώμα, γη διατόμων, βερμικουλίτη) και διαθέστε σε κατάλληλο περιέκτη σύμφωνα με τους τοπικούς/εθνικούς κανονισμούς (βλέπε κεφάλαιο 13) Στην περίπτωση μόλυνσης ποταμών, λιμνών ή αποχετευτικών δικτύων ενημερώστε τις αρμόδιες αρχές. 6.4 Παραπομπή σε άλλα τμήματα: Αναφορά στα μέσα προστασίας, βλέπε Κεφάλαιο 7 και 8. Αναφορά στους τρόπους απόρριψης, βλέπε Κεφάλαιο ΧΕΙΡΙΣΜΟΣ ΚΑΙ ΑΠΟΘΗΚΕΥΣΗ 7.1 Προφυλάξεις για ασφαλή χειρισμό : Δεν απαιτείται η λήψη ειδικών μέτρων για την περίπτωση πυρκαγιάς. Αποφεύγετε επαφή με το δέρμα και τα μάτια. Όταν το χρησιμοποιείτε μην τρώτε, πίνετε ή καπνίζετε. Για μέσα ατομικής προστασίας βλέπε κεφάλαιο Συνθήκες για την ασφαλή φύλαξη, συμπεριλαμβανομένων τυχόν ασυμβίβαστων. Δεν απαιτούνται ειδικές συνθήκες αποθήκευσης. Διατηρείτε τα δοχεία ερμητικά κλειστά σε ξηρό, δροσερό και επαρκώς αεριζόμενο χώρο. Μακριά από παιδιά. Μακριά από τρόφιμα, ποτά και ζωοτροφές. Όταν αποθηκεύεται μέσα στον αρχικό, μη ανοιγμένο περιέκτη πώλησης, σε θερμοκρασίες περιβάλλοντος, είναι φυσικά και χημικά σταθερό για τουλάχιστον 2 έτη. 7.3 Ειδική τελική χρήση ή χρήσεις : Εγκεκριμένα φυτοπροστατευτικά προϊόντα: Για τη σωστή και ασφαλή χρήση του προϊόντος να ακολουθείετε τις οδηγίες που υπάρχουν στην ετικέτα του προϊόντος. 8. ΕΛΕΓΧΟΣ ΤΗΣ ΕΚΘΕΣΗΣ/ ΑΤΟΜΙΚΗ ΠΡΟΣΤΑΣΙΑ 8.1 Παράμετροι ελέγχου Σελίδα 6 από 13 Συστατικά Όριο έκθεσης Τύπος Πηγή 0.04 mg/m3 (Δέρμα) 8 h TWA SYNGENTA\n7 Οι παρακάτω προτάσεις για έλεγχο έκθεσης/ ατομικά μέτρα προστασίας προορίζονται για την κατασκευή, τη σύνθεση και τη συσκευασία του προϊόντος. 8.2 ΈΛΕΓΧΟΙ ΈΚΘΕΣΗΣ Μέτρα για την τεχνική επεξεργασία: Μέτρα προστασίας: Αναπνευστική προστασία Προστασία χεριών Προστασία οφθαλμών Προστασία σώματος και δέρματος Η συλλογή και / ή η απομόνωση είναι το πλέον αξιόπιστο μέτρο τεχνικής προστασίας όταν η έκθεση δεν είναι δυνατό να αποφευχθεί. Ο βαθμός των μέτρων αυτών εξαρτάται από τους πρακτικούς κινδύνους κατά την χρήση. Εφόσον σχηματιστούν ατμοί ή σταγονίδια, χρησιμοποιήστε τον τοπικό σύστημα εξαερισμού. Εκτιμήστε την έκθεση και χρησιμοποιήστε πρόσθετα μέτρα για να διατηρήσετε τις συγκεντρώσεις στον αέρα κάτω από τα όρια έκθεσης. Όπου είναι απαραίτητο, αναζητήστε πρόσθετη επαγγελματική συμβουλή σε θέματα υγιεινής. Η εφαρμογή των τεχνικών μέτρων έχει πάντα μεγαλύτερη προτεραιότητα από την χρήση ατομικού εξοπλισμού προστασίας. Κατά την επιλογή ατομικού εξοπλισμού προστασίας, αναζητήστε πρόσθετη επαγγελματική συμβουλή. Ο ατομικός εξοπλισμός εργασίας θα πρέπει να διαθέτει την κατάλληλη πιστοποίηση. Συνήθως δεν απαιτείται προστατευτικός εξοπλισμός του αναπνευστικού συστήματος. Ίσως είναι απαραίτητη μια αναπνευστική συσκευή με φίλτρο για σωματίδια μέχρι να υπάρξουν ειδικά τεχνικά μέτρα. Κατάλληλο υλικό:γάντια νιτριλίου Χρόνος διαπέρασης:>480 λεπτά Πάχος γαντιού: 0,5 mm Απαιτούνται γάντια χημικής προστασίας. Τα γάντια θα πρέπει να είναι πιστοποιημένα. Τα γάντια θα πρέπει να έχουν ελάχιστο χρόνο χρήσης, κατάλληλο για τη διάρκεια της έκθεσης. Ο χρόνος αυτός εξαρτάται από το πάχος, το υλικό και τον κατασκευαστή. Τα γάντια θα πρέπει να απορρίπτονται και να αντικαθίστανται εάν υπάρχει κάποια ένδειξη χημικής αποικοδόμησης ή διείσδυσης. Συνήθως δεν απαιτείται προστασία των οφθαλμών. Τηρείτε τα κατά τόπους μέτρα προστασίας των οφθαλμών. Αξιολογείστε την έκθεση και επιλέξτε ενδυμασία ανθεκτική στο χημικό σύμφωνα με την πιθανότητα επαφής και τα διαποτιστικά/διεισδυτικά χαρακτηριστικά του υλικού ενδυμασίας. Πλυθείτε με νερό και σαπούνι, αφού αφαιρέσετε την προστατευτική φόρμα. Καθαρίστε την ενδυμασία πριν ξαναχρησιμοποιηθεί ή χρησιμοποιείστε εξοπλισμό μιας χρήσης (στολές, ποδιές, μανίκια, μπότες, κτλ.) Σελίδα 7 από 13\n8 Κατάλληλη ενδυμασία: Αδιαπέραστη προστατευτική φόρμα. 9. ΦΥΣΙΚΕΣ ΚΑΙ ΧΗΜΙΚΕΣ ΙΔΙΟΤΗΤΕΣ 9.1. Στοιχεία για τις βασικές φυσικές και χημικές ιδιότητες. Φυσική κατάσταση : Υγρό Μορφή: Υγρό Χρώμα : Κρεμ προς μπεζ Οσμή : Αρωματική, ασθενής. Όριο οσμής: Δεν υπάρχουν δεδομένα. ph : 4-8 σε 1 % w/v Σημείο/ περιοχή τήξης: Δεν υπάρχουν δεδομένα. Σημείο/ περιοχή ζέσεως: Δεν υπάρχουν δεδομένα. Σημείο ανάφλεξης : > 101 C σε kpa Pensky-Martens c.c. Ταχύτητα εξάτμισης: Δεν υπάρχουν δεδομένα. Αναφλεξιμότητα (στερεό, αέριο): Δεν υπάρχουν δεδομένα. Κατώτερο όριο έκρηξης: Δεν υπάρχουν δεδομένα. Ανώτερο όριο έκρηξης: Δεν υπάρχουν δεδομένα. Πίεση ατμών: Δεν υπάρχουν δεδομένα. Σχετική πυκνότητα ατμών: Δεν υπάρχουν δεδομένα. Πυκνότητα: 1.02 g/cm3 στους 20 C Διαλυτότητα σε άλλους διαλύτες: Δεν υπάρχουν δεδομένα. Συντελεστής κατανομής (ν-οκτανόλη, νερό): Δεν υπάρχουν δεδομένα. Θερμοκρασία αυτανάφλεξης: 620 C Θερμική διάσπαση: Δεν υπάρχουν δεδομένα. Ιξώδες (δυναμικό): mpa.s στους 40 C mpa.s στους 20 C Ιξώδες (κινητικό): Δεν υπάρχουν δεδομένα. Οξειδωτικές ιδιότητες : Δεν είναι οξειδωτικό. Εκρηκτικές ιδιότητες : Δεν είναι εκρηκτικό. 9.2 Άλλες πληροφορίες Επιφανειακή τάση: 63.6 mn/m στους 20 C 10. ΣΤΑΘΕΡΟΤΗΤΑ ΚΑΙ ΔΡΑΣΤΙΚΟΤΗΤΑ Δραστικότητα Βλέπε κεφάλαιο 10.3 «Πιθανότητα επικίνδυνων αντιδράσεων" Χημική σταθερότητα Το προϊόν είναι σταθερό όταν χρησιμοποιείται σε κανονικές συνθήκες Σελίδα 8 από 13\n9 10.3. Πιθανότητα επικίνδυνων αντιδράσεων : Δεν προκαλεί επικίνδυνες αντιδράσεις σε συνήθεις συνθήκες χειρισμού και αποθήκευσης σύμφωνα με τις διατάξεις Συνθήκες προς αποφυγή: Δεν αποσυντίθεται αν χρησιμοποιείται σύμφωνα με τις οδηγίες Μη συμβατά υλικά: Καμία από τις ουσίες δεν είναι γνωστές ώστε να οδηγούν στο σχηματισμό επικίνδυνων ουσιών ή θερμικών αντιδράσεων Επικίνδυνα προϊόντα αποσύνθεσης : Η ανάφλεξη ή θερμική αποδόμηση προκαλεί έκλυση τοξικών και ερεθιστικών ατμών. 11. ΤΟΞΙΚΟΛΟΓΙΚΕΣ ΠΛΗΡΟΦΟΡΙΕΣ Πληροφορίες για τις τοξικολογικές επιδράσεις Οξεία τοξικότητα κατάποσης: Οξεία τοξικότητα εισπνοής : Οξεία τοξικότητα δέρματος : Διάβρωση του δέρματος/ Δερματικός ερεθισμός: Σοβαρή οφθαλμική βλάβη/ Οφθαλμικός ερεθισμός: LD50 Θηλυκός Αρουραίος, >2,000 mg/kg LC50 Αρσενικός και θηλυκός Αρουραίος, > 5.64 mg/l, 4 h LD50 αρσενικός και θηλυκός Αρουραίος, > 2,000 mg/kg Κουνέλι: Μέτρια ερεθιστικό Μπορεί να προκαλέσει προσωρινό κνησμό, τσούξιμο, κάψιμο ή μούδιασμα στην περιοχή του εκτεθειμένου δέρματος, που ονομάζεται παραισθησία. Κουνέλι: Ελαφρώς ερεθιστικό Ευαισθητοποίηση (αναπνευστική ή δερματική) : Μεταλλαξογόνος δράση: Πείραμα Buehler σε ινδικό χοιρίδιο: Δεν προκαλεί ευαισθητοποίηση σε πειράματα σε ζώα. Δεν παρατηρήθηκε μετάλλαξη σε εργαστηριακά πειράματα σε ζώα. Καρκινογένεση: solvent naphtha (petroleum), highly arom. Σελίδα 9 από 13 Δεν παρατηρήθηκε καρκινογένεση σε εργαστηριακά πειράματα που έγιναν σε ζώα. Περιορισμένα ίχνη καρκινογένεσης.\n10 Τοξικότητα στην αναπαραγωγή: STOT- Επαναλαμβανόμενη έκθεση: Τοξικότητα Αναρρόφησης solvent naphtha (petroleum), highly arom. Δεν παρατηρήθηκε τοξικότητα στην αναπαραγωγή σε εργαστηριακά πειράματα που έγιναν σε ζώα. Δεν παρατηρήθηκε καμία δυσμενής επίπτωση σε πειράματα χρόνιας τοξικότητας. Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς. 12. ΟΙΚΟΛΟΓΙKΕΣ ΠΛΗΡΟΦΟΡΙΕΣ Τοξικότητα Τοξικότητα στα ψάρια : Τοξικότητα σε υδρόβια ασπόνδυλα: Τοξικότητα στα υδρόβια φυτά : LC50 Oncorhynchus mykiss(ιριδίζουσα πέστροφα), mg/l, 96 h EC50 Daphnia magna (δάφνια), mg/l, 48 h ErC50 Pseudokirchneriella subcapitata (πράσινα φύκη), > 1 mg/l, 96 h EbC50 Pseudokirchneriella subcapitata (πράσινα φύκη), > 1 mg/l, 96 h solvent naphtha (petroleum), highly arom. EC50 Pseudokirchneriella subcapitata (πράσινα φύκη), 7.9 mg/l, 72 h Ανθεκτικότητα και ικανότητα αποικοδόμησης Βιοαποικοδομησιμότητα: Σταθερότητα στο νερό: Σταθερότητα στο έδαφος: Όχι βιοαποικοδομήσιμο. Ημιπερίοδος αποικοδόμησης: 7 d Δεν εμφανίζει υπολειμματική δράση στο νερό. Ημιπερίοδος αποικοδόμησης 56 d Δεν εμφανίζει υπολειμματική δράση στο έδαφος Δυνατότητα βιοσυσσώρευσης Βιοσυσσωρεύεται Κινητικότητα στο έδαφος: Καμία κινητικότητα στο έδαφος. Σελίδα 10 από 13\n11 12.5. Αποτελέσματα της αξιολόγησης των PBT και vpvb εκτιμήσεων. solvent naphtha (petroleum), highly arom. Η συγκεκριμένη ουσία δεν θεωρείται έμμονη, βιοσυσσωρεύτική και τοξική. (PBT) Η συγκεκριμένη ουσία δεν θεωρείται άκρως έμμονη και άκρως βιοσυσσωρεύσιμη (vpvb). Η συγκεκριμένη ουσία δε θεωρείται έμμονη, βιοσυσσωρευτική και τοξική. (PBT) Η συγκεκριμένη ουσία δεν θεωρείται άκρως έμμονη και άκρως βιοσυσσωρεύσιμη (vpvb) Άλλες αρνητικές επιπτώσεις Η ταξινόμηση του προϊόντος βασίζεται στην άθροιση των συγκεντρώσεων των ταξινομημένων συστατικών. 13. ΣΤΟΙΧΕΙΑ ΣΧΕΤΙΚΑ ΜΕ ΤΗΝ ΑΠΟΡΡΙΨΗ Μέθοδοι διαχείρισης αποβλήτων Προϊόν : Μολυσμένη συσκευασία : Μην μολύνετε λίμνες, υδάτινους αποδέκτες ή κανάλια με την ουσία ή χρησιμοποιημένα δοχεία. Μην απορρίπτετε στο δίκτυο αποχέτευσης. Όπου είναι δυνατό προτιμήστε την ανακύκλωση από την απόρριψη ή την αποτέφρωση. Εφόσον η ανακύκλωση δεν είναι εφαρμόσιμη, το υλικό θα πρέπει να διατεθεί σύμφωνα με την εθνική νομοθεσία Αδειάζετε τα υπολείμματα της ουσίας. Ξεπλένετε τρεις φορές τα δοχεία. Τα άδεια δοχεία θα πρέπει να διατίθενται προς ανακύκλωση ή απόρριψη. Μην ξαναχρησιμοποιείτε άδεια δοχεία. 14. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΜΕΤΑΦΟΡΑ Χερσαία μεταφορά (ADR/ RID): 14.1 Αριθμός UN: UN Οικεία ονομασία αποστολής UN: ΠΕΡΙΒΑΛΛΟΝΤΙΚΑ ΕΠΙΚΙΝΔΥΝΗ ΟΥΣΙΑ, ΥΓΡΟ, N.O.S. (LAMBDA-CYHALOTHRIN) 14.3 Τάξη/τάξεις κινδύνου κατά τη μεταφορά: Ομάδα συσκευασίας: ΙΙΙ Σήμανση Περιβαλλοντικοί κίνδυνοι: Επικίνδυνο για το περιβάλλον. Κώδικας περιορισμού για τα τούνελ Ε Θαλάσσια μεταφορά (IMDG): Σελίδα 11 από 13\n12 14.1 Αριθμός UN: UN Οικεία ονομασία αποστολής UN: ΠΕΡΙΒΑΛΛΟΝΤΙΚΑ ΕΠΙΚΙΝΔΥΝΗ ΟΥΣΙΑ, ΥΓΡΟ, N.O.S. (LAMBDA-CYHALOTHRIN) 14.3 Τάξη/τάξεις κινδύνου κατά τη μεταφορά: Ομάδα συσκευασίας: ΙΙΙ Σήμανση Περιβαλλοντικοί κίνδυνοι: Θαλάσσιος ρυπαντής Αεροπορική μεταφορά (IATA-DGR): 14.1 Αριθμός UN: UN Οικεία ονομασία αποστολής UN: ΠΕΡΙΒΑΛΛΟΝΤΙΚΑ ΕΠΙΚΙΝΔΥΝΗ ΟΥΣΙΑ, ΥΓΡΟ, N.O.S. (LAMBDA-CYHALOTHRIN) 14.3 Τάξη/τάξεις κινδύνου κατά τη μεταφορά: Ομάδα συσκευασίας: ΙΙΙ Σήμανση Ειδικές προφυλάξεις για τον χρήστη Δεν απαιτούνται Χύδην μεταφορά σύμφωνα με το μη εφαρμόσιμο Παράρτημα II του MARPOL 73/78 και τον κώδικα IBC. 15. ΣΤΟΙΧΕΙΑ ΣΧΕΤΙΚΑ ΜΕ ΤΗΝ ΝΟΜΟΘΕΣΙΑ Κανονισμοί/ νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα. Σύμφωνα με τον Κανονισμό (ΕΕ) No. 1272/2008 και με Αριθμό Έγκρισης Κυκλοφορίας στην Ελλάδα Αξιολόγηση Χημικής Ασφάλειας Δεν απαιτείται για αυτήν την ουσία. 16. ΑΛΛΕΣ ΠΛΗΡΟΦΟΡΙΕΣ ΠΑΡΑΡΤΗΜΑ: ΣΕΝΑΡΙΑ ΕΚΘΕΣΗΣ Φράσεις H που αναφέρονται στα κεφάλαια 2 και 3: H301 H304 H311 Η330 Η351 H400 H410 Σελίδα 12 από 13 Τοξικό σε περίπτωση κατάποσης. Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς. Τοξικό σε επαφή με το δέρμα. Θανατηφόρο σε περίπτωση εισπνοής. Ύποπτο για πρόκληση καρκίνου (αναφέρεται η οδός έκθεσης αν έχει αποδειχθεί αδιαμφισβήτητα ότι δεν υπάρχει κίνδυνος από άλλες οδούς έκθεσης). Πολύ τοξικό για τους υδρόβιους οργανισμούς. Πολύ τοξικό για τους υδρόβιους οργανισμούς, με μακροχρόνιες επιπτώσεις.\n13 H411 Τοξικό για τους υδρόβιους οργανισμούς, με μακροχρόνιες επιπτώσεις. Το πλήρες κείμενο των άλλων συντομογραφιών ADR: Ευρωπαϊκή συμφωνία σχετικά με τη διεθνή Μεταφορά Επικίνδυνων Εμπορευμάτων RID: Κανονισμοί σχετικά με τις διεθνείς σιδηροδρομικές μεταφορές των επικίνδυνων εμπορευμάτων IMDG: Διεθνής Ναυτιλιακός Κώδικας Επικίνδυνων Εμπορευμάτων IATA-κλάση: Διεθνής Ένωση Αεροπορικών Μεταφορών Επικίνδυνων αγαθών LC50: Lethal συγκέντρωση, 50% LD50: Θανατηφόρος δόση, το 50% EC50: Αποτελεσματική δόση, 50% GHS: Παγκόσμιο Εναρμονισμένο Σύστημα Ταξινόμησης και την επισήμανση των χημικών ουσιών (GHS). Οι πληροφορίες που παρατίθενται στο παρόν Φύλλο Δεδομένων Ασφαλείας βασίζονται στην μέγιστη δυνατή γνώση μας έως την ημερομηνία της έκδοσης. Οι πληροφορίες που δίνονται αποτελούν οδηγίες για ασφαλή χειρισμό, χρήση, επεξεργασία, αποθήκευση, μεταφορά, διάθεση και αποδέσμευση, και όχι εγγύηση ή προδιαγραφές ποιότητας. Οι πληροφορίες αναφέρονται μόνο στο συγκεκριμένο προϊόν, άρα ενδέχεται να μην ισχύουν για τον συνδυασμό του με άλλες ουσίες, ή για οποιαδήποτε επεξεργασία και εφαρμογή που δεν αναφέρεται στο κείμενο. Οι όποιες αλλαγές υποδεικνύονται με κάθετες γραμμές στο αριστερό περιθώριο και αντικαθιστούν όλες τις της προηγούμενες εκδόσεις. Οι εμπορικές ονομασίες αποτελούν πατέντα της Syngenta Group Company. Σελίδα 13 από 13


Κικίλιας: Επαναλειτουργεί το παιδοκαρδιοχειρουργικό του «Αγία Σοφία» | Anatropi News\nΤην επαναλειτουργία του Παιδοκαρδιοχειρουργικού Κέντρου του Νοσοκομείου Παίδων «Αγία Σοφία», μετά από ένα σημαντικό χρονικό διάστημα που δεν πραγματοποιούνταν επεμβάσεις, ανακοίνωσε σήμερα ο υπουργός Υγείας Βασίλης Κικίλιας.\nΟ υπουργός επισκέφθηκε σήμερα το πρωί το νοσοκομείο όπου και συγκάλεσε σύσκεψη με τον Διοικητή της 1ης Υγειονομικής Περιφέρειας, τον Διοικητή του Νοσοκομείου, τις Διευθύντριες Ιατρικής Υπηρεσίας και τη Διευθύντρια της Β΄ Πανεπιστημιακής Παιδιατρικής Κλινικής. Μετά την επίσκεψή του στο Νοσοκομείο Παίδων, ο κ. Κικίλιας έκανε την ακόλουθη δήλωση:\n«Είμαι στην ευχάριστη θέση να ανακοινώσω ότι το Παιδοκαρδιοχειρουργικό Κέντρο του Γενικού Νοσοκομείου Παίδων Αθηνών «Αγία Σοφία», μπορεί πλέον να επαναλειτουργήσει άμεσα. Είχα δεσμευτεί δημόσια και είχα διαβεβαιώσει γονείς και ιατρικό προσωπικό, ότι η Καρδιοχειρουργική Εντατική Μονάδα τριών κλινών του Ειδικού Κέντρου Αντιμετώπισης Συγγενών Καρδιοπαθειών Παίδων, θα επανερχόταν το συντομότερο δυνατό στην σταθερή της κατάσταση. Και αυτό έγινε. Τα αντίθετα σενάρια που διακινήθηκαν αυτό το διάστημα, ήταν fake news, που δυστυχώς αναστάτωσαν και επιβάρυναν περισσότερο τις οικογένειες που αγωνιούν. Κατά τη διάρκεια των εργασιών ανακαίνισης μέσω δωρεάς, όσο και κατά τη διάρκεια της λειτουργίας της κλινικής στο πλαίσιο της πανδημίας ως ΜΕΘ Covid-19 τα τακτικά και έκτακτα Καρδιοχειρουργικά περιστατικά του Νοσοκομείου, αντιμετωπίστηκαν από το Ωνάσειο Καρδιοχειρουργικό Κέντρο. Τέλος, με βασικό γνώμονα τη διασφάλιση της Δημόσιας Υγείας, η Μονάδα Αυξημένης Φροντίδας (ΜΑΦ) του Νοσοκομείου «Π.&Α. Κυριακού», θα μετατραπεί άμεσα σε ΜΕΘ Covid-19 δυναμικότητας πέντε κλινών, και για τα δύο Νοσοκομεία, ώστε να συνεχιστεί ομαλά η νοσηλεία πιθανών μελλοντικών περιστατικών Covid-19. Για ακόμα μία φορά, η Κυβέρνηση και το Υπουργείο Υγείας αποδεικνύουμε εμπράκτως, ότι για εμάς πάνω και πέρα απ’ όλα είναι ο άνθρωπος, ο κάθε άνθρωπος, η κάθε περίπτωση χωριστά».


Ζώδια: Οι ευαίσθητες μοίρες από 14 έως 21/4 - Astrology.gr\nΗΛΙΟΣ - 17° 41' 42" ΤΟΞΟΤΗΣ\nΣΕΛΗΝΗ - 29° 16' 49" ΥΔΡΟΧΟΟΣ\nΕΡΜΗΣ - 23° 26' 31" ΤΟΞΟΤΗΣ\nΑΦΡΟΔΙΤΗ - 24° 37' 27" ΑΙΓΟΚΕΡΩΣ\nΑΡΗΣ - 27° 19' 09" ΣΚΟΡΠΙΟΣ\nΔΙΑΣ - 26° 36' 37" ΥΔΡΟΧΟΟΣ\nΚΙΝΗΣΕΙΣ ΠΛΑΝΗΤΩΝ 14 Απρ 2013\nΖώδια: Οι ευαίσθητες μοίρες από 14 έως 21/4\nΤροπική: 22 και 17΄ έως 22 και 22΄ του Κριού.\nΑστρική: 28 και 14΄ έως 28 και 19΄ των Ιχθύων.\nΤροπικός: 11 και 35΄ έως 11 και 34΄ του Αιγόκερω, ανάδρομος.\nΑστρικός: 17 και 32΄ έως 17 και 31΄ του Τοξότη.\nΤροπικός: 4 και 36΄ έως 4 και 47΄ των Ιχθύων.\nΑστρικός: 10 και 33΄ έως 10 και 44΄ του Υδροχόου.\nΤροπικός: 9 και 24΄ έως 9 και 47΄ του Κριού.\nΑστρικός: 15 και 22΄ έως 15 και 45΄ των Ιχθύων.\nΤροπικός: 12 και 05΄ έως 12 και 26΄ των Ιχθύων.\nΑστρικός: 18 και 03΄ έως 18 και 23΄ του Υδροχόου.\nΤροπικός: 9 και 15΄ έως 8 και 44΄ του Σκορπιού, ανάδρομος.\nΑστρικός: 15 και 22΄ έως 14 και 41΄ του Ζυγού.\nΤροπικός: 14 και 12΄ έως 15 και 32΄ των Διδύμων.\nΑστρικός: 20 και 09΄ έως 21 και 30΄ του Ταύρου.\nΤροπική: 2 και 59΄ έως 5 και 20΄ του Καρκίνου.\nΑστρική: 8 και 56΄ έως 11 και 18΄ των Διδύμων.\nΤροπικός: 25 και 23΄ έως 0 και 39΄ του Ταύρου. Είσοδος στον Ταύρο, στις 20/4 και ώρα 14:48.\nΑστρικός: 1 και 21΄ έως 6 και 36΄ του Κριού.\nΤροπική: 28 και 50΄ του Κριού, έως 7 και 30΄ του Ταύρου. Είσοδος στον Ταύρο στις 15/4 και ώρα 10:25.\nΑστρική: 4 και 47΄ έως 13 και 27΄ του Κριού.\nΤροπικός: 0 και 23΄ έως 11 και 22΄ του Κριού.\nΑστρικός: 6 και 20΄ έως 17 και 19΄ των Ιχθύων.\nΤροπικός: 24 και 34΄ του Κριού, έως 1 και 25΄ του Ταύρου. Είσοδος στον Ταύρο, στις 20/4 και ώρα 1:03.\nΑστρικός: 0 και 31΄ έως 7 και 22΄ του Κριού.\nΤροπικός: 16 και 54΄ έως 16 και 56΄ του Σκορπιού.\nΑστρικός: 22 και 52΄ έως 22 και 54΄ του Ζυγού.


Η ίδρυση της Εκκλησίας της Μεγάλης Αντιοχείας, σε περίοδο σκληρών διωγμών\nYou are here: Home / pemptousia / Η ίδρυση της Εκκλησίας της Μεγάλης Αντιοχείας, σε περίοδο σκληρών διωγμών\n25/05/2019 - 23:05 | Δημοσιεύτηκε από: pemptousia Tagged With: ΡΟΗ\nΟΜΙΛΙΑ ΣΤΟ ΑΠΟΣΤΟΛΙΚΟ ΑΝΑΓΝΩΣΜΑ ΤΗΣ ΚΥΡΙΑΚΗΣ ΤΗΣ ΣΑΜΑΡΕΙΤΙΔΟΣ (Πράξ. 11,19-30)\nΓια την θαυμαστή ίδρυση της Εκκλησίας της Μεγάλης Αντιοχείας, σε περίοδο σκληρών διωγμών, μας πληροφορεί η σημερινή περικοπή των Πράξεων των Αποστόλων.\nΤο μίσος των Ιουδαίων προς τον Ιησού, μετά την σταύρωση Του, στράφηκε πλέον, εναντίον των Αποστόλων και όλων όσων πίστευαν στον Χριστό. Ο πιο μεγάλος διωγμός, που οργάνωσαν οι άρχοντες των Ιουδαίων εναντίον της Εκκλησίας των Ιεροσολύμων, και όχι μόνον, έγινε το έτος 36. Ο γενικός αυτός διωγμός ξεκίνησε με τον άγριο λιθοβολισμό του Αρχιδιακόνου και Πρωτομάρτυρα Στεφάνου και γενικεύθηκε και πέραν της Ιερουσαλήμ. Τότε πολλοί χριστιανοί έφυγαν από τα Ιεροσὀλυμα και κατέφυγαν σε διάφοραμέρη, και κάποιοι Κύπριοι και Κυρηναίοι (από τη σημερινή Λιβύη) έφθασαν μέχρι την Αντιόχεια της Συρίας (σημερινή Αντάκυα της Τουρκίας). Όλοι αυτοί, με μεγάλο ενθουσιασμό κήρυτταν το ευαγγέλιο του Χριστού παντού, και με τη δύναμη του Κυρίου, που ήταν μαζί τους, βοήθησαν πολλούς να πιστέψουν τον Ιησού Χριστό ως Κύριον και Θεόν τους. Τα ευχάριστα αυτά νέα έφθασαν στα Ιεροσόλυμα. Και η Εκκλησία αμέσως επέλεξε να στείλει στην Αντιόχεια έναν από τους Εβδομήκοντα Αποστόλους, που διακρινόταν για τη σύνεση και δραστηριότητά του, τον Κύπριο Βαρνάβα, για να ενισχύσει το έργο που είχαν αρχίσει οι συμπατριώτες του Κύπριοι στην Αντιόχεια. Όταν έφθασε ο Βαρνάβας εκεί, έμεινε έκπληκτος από το πλήθος εκείνων που είχαν πιστέψει στον Χριστό και πολύ χάρηκε, καθώς διεπίστωσε από τη ζωή τους, τα αποτελέσματα της χάριτος του Θεού που είχαν πλούσια δεχθεί.\nΈτσι βλέπουμε, ότι ο Θεός, την θλίψη των χριστιανών από τον διωγμό της Εκκλησίας της Ιερουσαλήμ την μετέβαλε σε απερίγραπτη χαρά, με την ίδρυση και αύξηση της Εκκλησίας της Αντιοχείας. Και αυτό δεν συνέβη μόνον τότε. Θα μπορούσαμε να πούμε ότι αυτό, είναι ένας πνευματικός νόμος, που λειτουργεί ανά τους αιώνες. Ποιός θα φανταζόταν ότι, μετά τους απάνθρωπους και συχνούς διωγμούς των ειδωλολατρών ρωμαίων αυτοκρατόρων, διαρκείας τριών αιώνων, θα επιβίωνε η Εκκλησία του Χριστού; Έχουν υπολογίσει ότι 11.000.000 χριστιανοί, μετά από πρωτοφανή βασανιστήρια, έδωσαν το αίμα τους για την πίστη του Χριστού, μόνον στα 300 εκείνα πρώτα χρόνια. Και μετά τους διωγμούς εμφανίζεται η Εκκλησία εξαγνισμένη και ισχυρή σε Ανατολή και Δύση! Το ίδιο συνέβη και στην εποχή μας, όταν αθεϊστικά καθεστώτα θέλησαν να εξαφανίσουν την Εκκλησία, αλλά κατέρρευσαν τα ίδια!\nΟ πνευματικός αυτός νόμος λειτουργεί και στη ζωή των πιστών. Οι διωγμοί, οι αδικίες, οι συκοφαντίες και οι ποικίλες θλίψεις, που προκαλούν στους πιστούς χριστιανούς άνθρωποι ξένοι προς τον Θεό, φέρουν στον δοκιμαζόμενο άνθρωπο του Θεού πλούσια τη Χάρη του Παντοδύναμου Κυρίου, με αποτέλεσμα να απολαμβάνει πλουσιότερες τις ευλογίες Του. Άφθονα τέτοια γεγονότα συναντούμε στη ζωή μας. Γι αυτό, όποιος ζει σε κοινωνία με τον Χριστό κανέναν δεν φοβάται, γιατί πιστεύει στον θεόπνευστο λόγο: «Είμαστε βέβαιοι ότι, σε αυτούς που αγαπούν τον Θεό, ο Θεός κάνει τα πάντα να συντελούν στο καλό του» (Ρωμ. 8,28).\nΓια το ότι οι πρώτοι χριστιανοί της Αντιοχείας, δέχθηκαν με την καρδιά τους και με συνέπεια το χαρούμενο μήνυμα της σωτηρίας, που φέρνει ο Ιησούς Χριστός, φάνηκε και από την εξής ενέργειά τους. Όταν στα Ιεροσόλυμα και όλη την Ιουδαία προέκυψε μεγάλη πείνα και οι εκεί χριστιανοί υπέφεραν, οι χριστιανοί της Αντιοχείας αποφάσισαν να τους βοηθήσουν. Συγκέντρωσαν ό,τι καθένας μπορούσε να προσφέρει και έστειλαν την βοήθειά τους με τον Βαρνάβα και τον Σαύλο (τον μετέπειτα γνωστόν ως Απόστολον Παύλον) στους πρεσβυτέρους της Εκκλησίας της Ιερουσαλήμ. (βλ. στίχ. 28-30).\nΑπό αυτό βλέπουμε ότι οι νεοφώτιστοι χριστιανοί της Αντιοχείας είχαν καταλάβει από την αρχή το νόημα του Ευαγγελίου του Χριστού και την αξία της έμπρακτης αγάπης. Και εφήρμοσαν την θεόπνευστη προτροπή: «όσοι έχουν πιστέψει στο Θεό να φροντίζουν να πρωτοστατούν σε καλά έργα» (Τίτ. 3,8).\nΈτσι εδραιώθηκε σε γερές βάσεις η Εκκλησία στην Μεγάλη Αντιόχεια, αναπτύχθηκε και έκανε αισθητή τη παρουσία της στην ευρύτερη κοινωνία. Είναι δε χαρακτηριστικόν, ότι όσοι πιστεύουν στον Χριστό ονομάστηκαν «χριστιανοί», για πρώτη φορά στην Αντιόχεια (βλ. στίχ.26). Η Εκκλησία της Αντιοχείας ανέδειξε μεγάλους Αγίους, τον Άγιο Ιγνάτιο τον Θεοφόρο και τον Άγιο Ιωάννη τον Χρυσόστομο. Εξελίχθηκε δε, σε τόσο σημαντική θέση η Εκκλησία της Αντιοχείας, ώστε αργότερα αναγνωρίστηκε ως Πατριαρχείον.\nΕίθε η Εκκλησία της Αντιοχείας να αποτελεί πρότυπον και για την δική μας Τοπική Εκκλησία. Η Χάρη του Θεού να είναι μαζί μας. Να μας ενώνει σε μια αρμονική πνευματική οικογένεια. Να θερμαίνει και διεγείρει στις καρδιές μας το ειλικρινές ενδιαφέρον για την επανασύνδεση με την Εκκλησία όσων απομακρύνθηκαν από αυτήν, αλλά και για την προσέλκυση και άλλων, που δεν γνωρίζουν τον αληθινό Θεό. Και να μας παρακινεί σε έργα αγάπης, για την ανακούφιση των εμπερίστατων συνανθρώπων μας. Αμήν.


Βάσεις 2021: Eκτιμήσεις Στρατηγάκη - Ψυχρολουσία και τεράστια άνοδος\nEκτιμήσεις Bάσεων 2021: Τι λέει ο Στρατηγάκης – Τεράστια η άνοδος\nΒΑΣΕΙΣ 2021 - ΕΚΤΙΜΗΣΕΙΣ ΒΑΣΕΩΝ - ΠΟΤΕ ΒΓΑΙΝΟΥΝ - ΠΙΝΑΚΕΣ ΕΙΔΗΣΕΙΣ ΤΩΡΑ - ΤΕΛΕΥΤΑΙΑ ΝΕΑ ΣΗΜΕΡΑ LIVE ΠΑΙΔΕΙΑ 10|08|2021\nΒάσεις 2021: Σε… ράλι ανόδου δείχνουν πως θα εξελιχθούν οι Βάσεις φέτος στις δημοφιλέστερες σχολές, όπως δείχνουν τα πρώτα στοιχεία του Υπουργείου Παιδείας.\nΚάποιοι αρίστευσαν και θεωρούν δεδομένο το εισιτήριο για τη σχολή της πρώτης τους επιλογής.\nΟι υπόλοιποι θα πρέπει να «εξεταστούν» και στη συμπλήρωση του μηχανογραφικού δελτίου, ο γρίφος του οποίου φέτος δυσκολεύει λόγω της καθιέρωσης της Ελάχιστης Βάσης Εισαγωγής.\nΒέβαια, όσοι έχουν ξεπεράσει το βαθμολογικό όριο των 8.000 – 9.000 μονάδων, ανά περίπτωση βαθμολογικού πεδίου, θα καταφέρουν να πάρουν το εισιτήριο για τα πανεπιστήμια.\nΘα φοιτήσουν διά ζώσης ή θα συνεχίσουν, και στην πρώτη τους φοιτητική χρονιά, με τηλεκπαίδευση, όπως έκαναν κατά την αποφοίτηση από τα μαθητικά θρανία;\nΟι έως τώρα πληροφορίες προέρχονται από τα βαθμολογικά κέντρα, τα σχολεία και τα φροντιστήρια.\nΣτο πλαίσιο αυτό και με την επεξεργασία των στοιχείων για την «Κ» από τον μαθηματικό-αναλυτή κ. Στράτο Στρατηγάκη προκύπτουν τα ακόλουθα:\nΟι υποψήφιοι που βρίσκονται μεταξύ του 8 και του 14 δεν γνωρίζουν ποιες σχολές έχουν τη δυνατότητα να δηλώσουν στο μηχανογραφικό τους, αφού δεν γνωρίζουμε την ΕΒΕ κάθε τμήματος.\nΘεωρείται δεδομένο ότι η εφαρμογή από φέτος της Ελάχιστης Βάσης Εισαγωγής θα ανεβάσει τις βάσεις στα χαμηλόβαθμα τμήματα. Αυτό σημαίνει ότι στο 1ο (ανθρωπιστικών και κοινωνικών επιστημών) και στο 3ο επιστημονικό πεδίο (υγείας) δεν θα υπάρχουν τμήματα με βάση χαμηλότερη από τα περίπου 9.000 μόρια. Στο 2ο (θετικών και τεχνολογικών επιστημών) και στο 4ο πεδίο (οικονομίας και πληροφορικής) δεν αναμένεται να υπάρχουν τμήματα με λιγότερα από 8.000 μόρια.\nΟι μικρότερες αναταράξεις αναμένονται στις βαθμολογίες των μαθημάτων του 1ου επιστημονικού πεδίου, με αποτέλεσμα να μην περιμένουμε μεγάλες αυξομειώσεις στις βάσεις των τμημάτων του πεδίου. Πέρυσι η βάση στη Νομική Αθηνών ήταν 18.050 μονάδες και στην αντίστοιχη σχολή του ΑΠΘ 17.825 μονάδες, ενώ της Φιλολογίας ΕΚΠΑ 14.550 μονάδες.\nΣτο 2ο πεδίο, με τη Χημεία και τα Μαθηματικά να θεωρούνται ευκολότερα από πέρυσι, αναμένουμε άνοδο στις υψηλόβαθμες σχολές. Πέρυσι πάντως ο αριθμός των υποψηφίων του πεδίου ήταν μικρότερος από τον αριθμό των προσφερόμενων θέσεων, γεγονός που σε συνδυασμό με τα δύσκολα θέματα οδήγησε στην κατρακύλα των βάσεων. Και φέτος ο αριθμός των υποψηφίων είναι μικρότερος των θέσεων –ο αριθμός τους μειώθηκε κατά 1.915 σε σχέση με πέρυσι– και αυτό θα ψαλιδίσει την όποια άνοδο των βάσεων στις χαμηλές και μεσαίες σχολές. Πέρυσι η βάση στο τμήμα Η/Υ του ΕΜΠ ήταν 17.975 μονάδες, στο αντίστοιχο του ΑΠΘ 17.450 μονάδες, στο Μαθηματικό ΕΚΠΑ 14.275 μονάδες, στο Τμήμα Χημείας ΕΚΠΑ 16.400 μονάδες.\nΣτο 3ο πεδίο άνοδος αναμένεται στις ιατρικές σχολές, καθώς πέρυσι σημειώθηκε ιστορικό χαμηλό στις βάσεις και των επτά ιατρικών. Στα χαμηλόβαθμα τμήματα του πεδίου είχαμε πτώση σχεδόν 3.000 μορίων. Ενδεικτικά, πέρυσι η βάση της Ιατρικής Αθηνών ήταν στις 18.250 μονάδες και της Θράκης στις 17.400 μονάδες (ιστορικό χαμηλό). Ετσι, η γενικευμένη άνοδος είναι αναμενόμενη για τα τμήματα του πεδίου.\nΟ αριθμός των υποψηφίων που επιλέγουν το 4ο πεδίο αυξάνεται κάθε χρόνο, καθώς αρκετοί υποψήφιοι το θεωρούν ευκολότερο δρόμο προς τα ΑΕΙ. Και αυτό συνέβη φέτος. Δηλαδή ενώ φέτος ήταν γενικευμένη η μείωση των υποψηφίων, στο 4ο πεδίο μειώθηκαν μόνο κατά 169. Αυτό σε συνδυασμό με τα ευκολότερα θέματα των Μαθηματικών αναμένεται να οδηγήσει σε γενική άνοδο των βάσεων, αλλά όχι κατακόρυφη. Ενδεικτικά, πέρυσι μεταξύ των περιζήτητων σχολών η βάση του Τμήματος Διοικητικής Επιστήμης και Τεχνολογίας ΟΠΑ ήταν 17.900 μονάδες, Πληροφορικής Πειραιά 16.150 μονάδες, και Οργάνωσης και Διοίκησης Επιχειρήσεων Μακεδονίας 14.100 μονάδες.\nΒάσεις 2021: Ο ρόλος της Ελάχιστης Βάσης Εισαγωγής\nΒΑΘΜΟΛΟΓΙΑ ΠΑΝΕΛΛΗΝΙΩΝ 2021 ΒΑΘΜΟΛΟΓΙΕΣ ΠΑΝΕΛΛΗΝΙΩΝ 2021 ΒΑΣΕΙΣ ΒΑΣΕΙΣ 2021 ΒΑΣΕΙΣ 2021 ΕΚΤΙΜΗΣΕΙΣ ΒΑΣΕΙΣ 2021 ΙΑΤΡΙΚΗ ΒΑΣΕΙΣ 2021 ΠΑΙΔΑΓΩΓΙΚΑ ΒΑΣΕΙΣ 2021 ΠΙΝΑΚΕΣ ΒΑΣΕΙΣ 2021 ΠΟΛΥΤΕΧΝΕΙΑ ΒΑΣΕΙΣ 2021 ΣΤΡΑΤΙΩΤΙΚΕΣ ΣΧΟΛΕΣ ΒΑΣΕΙΣ 2021 ΤΕΦΑΑ ΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΕΙΔΗΣΕΙΣ ΤΩΡΑ ΕΚΤΙΜΗΣΕΙΣ ΒΑΣΕΩΝ ΕΚΤΙΜΗΣΕΙΣ ΒΑΣΕΩΝ 2021 ΝΕΑ ΠΑΝΕΛΛΑΔΙΚΕΣ 2021 ΠΑΝΕΛΛΗΝΙΕΣ ΠΑΝΕΛΛΗΝΙΕΣ 2021 ΠΑΝΕΛΛΗΝΙΕΣ 2021 ΑΠΟΤΕΛΕΣΜΑΤΑ ΠΑΝΕΛΛΗΝΙΕΣ 2021 ΒΑΣΕΙΣ ΠΑΝΕΛΛΗΝΙΕΣ 2021 ΠΑΝΕΛΛΑΔΙΚΕΣ 2021 ΠΟΤΕ ΘΑ ΒΓΟΥΝ ΟΙ ΒΑΣΕΙΣ 2021


Photo Jerry: Γιώργος Παπανδρέου:Από την Ερμιόνη στην Ύδρα με κανό!\nΓιώργος Παπανδρέου:Από την Ερμιόνη στην Ύδρα με κανό!\nΟ πρωθυπουργός Γιώργος Παπανδρέου τις ημέρες του Πάσχα μετέβη από την Ερμιόνη στην Ύδρα για τη μεγάλη γιορτή της χριστιανοσύνης με κανό, ένα κωπηλατικό ταξίδι τεσσάρων ωρών! Κωπηλατούσε επί τέσσερις ώρες μέχρι να φτάσει στο γραφικό νησί του Αργοσαρωνικού καθώς άφησε το αυτοκίνητο στις ακτές της Αργολίδος και συγκεκριμένα στην Ερμιόνη και διένυσε κάνοντας κουπί μια απόσταση 12 ναυτικών μιλίων. Ο καιρός ήταν πάρα πολύ καλός την Μεγάλη Πέμπτη. Επικρατούσε απανεμιά και στη θάλασσα δεν υπήρχε το παραμικρό κυματάκι. Ήταν ιδανικός καιρός για κωπηλασία. Έτσι, δύο άνδρες της ασφάλειας του πρωθυπουργού κατέβασαν προσεκτικά το κανό από το τζιπ του και το έριξαν στη θάλασσα. Ο ένας το κρατούσε από μπροστά και ο άλλος από πίσω, βοηθώντας με αυτό τον τρόπο τον κ. Παπανδρέου να πάρει την ιδανική θέση στο κανό. Απέπλευσε ο πρωθυπουργός από την Ερμιόνη γύρω στις 3.40 το μεσημέρι και έφθασε κάνοντας κουπί στην Ύδρα λίγο μετά τις 7.30 το απόγευμα. Μάλιστα δεν βγήκε μπροστά στο λιμάνι του νησιού, αλλά λίγο πιο δεξιά. Όλη την ώρα που έκανε κανό παρακολουθούσε την πορεία του διακριτικά ένα ταχύπλοο σκάφος του Λιμενικού Σώματος. Πάντα από απόσταση, όπως ζήτησε ο ίδιος ο πρωθυπουργός. Οι λιμενικοί εντυπωσιάστηκαν με την αντοχή του. Ο Γιώργος Παπανδρέου βρίσκεται σε εξαιρετική φόρμα, παρά τα συνεχή και κοπιαστικά ταξίδια των τελευταίων μηνών στο εξωτερικό. Η σύζυγός του Άντα είχε φτάσει στην Ύδρα από τις 11.30 το πρωί με το πλοίο της γραμμής και τον περίμενε στο ξενοδοχείο «Bratsera». Λίγο αργότερα έφθασε και η κόρη τους Μαργαρίτα που επέστρεψε από το εξωτερικό όπου σπουδάζει. Την ώρα που ο κ. Παπανδρέου κατευθυνόταν προς την Υδρα, οι άνδρες της προσωπικής του φρουράς πήραν το όχημά του και το πάρκαραν στο Αστυνομικό Τμήμα Κρανιδίου. Το Lexus παρέμεινε στο πάρκινγκ μαζί με τα περιπολικά της περιοχής μέχρι το πρωί της Κυριακής του Πάσχα.\nLabels: ελλαδα, ΕΠΙΚΑΙΡΟΤΗΤΑ, ΠΑΡΑΞΕΝΑ, ΠΕΡΙΕΡΓΑ


Πανεύκολη συνταγή για πρωτοχρονιάτικη βασιλόπιτα! | Eprovoli Online Magazine\nΗ βασιλόπιτα είναι ένα κλασσικό γλύκισμα για την Πρωτοχρονιά, αν και όλοι την παρακάμπτουν για να φτάσουν στο φλουρί. Με αυτή τη συνταγή όμως, θα φτιάξετε μια πεντανόστιμη βασιλόπιτα χωρίς πολύ χρόνο και χρόνο διότι δεν χρειάζεται καν μίξερ! Τη χρονιά που χάλασε το μιξεράκι μας κυριολεκτικά την τελευταία στιγμή, αυτή η συνταγή μας έβγαλε ασπροπρόσωπους.\nΠώς θα φτιάξουμε την βασιλόπιτα;\n1 φλιτζανάκι του καφέ μπράντι Μεταξά ή λικέρ\n1 φλιτζάνι τσαγιού αμυγδαλόψιχα\n1. Ξεκινάμε από τη προθέρμανση του φούρνου στους 180 βαθμούς Κελσίου. Πριν φτιάξουμε το μείγμα μας, θα καβουρντίσουμε τα καρύδια σε μικρά κομμάτια, εάν δεν τα έχουμε αγοράσει ήδη έτσι. Όταν φτιάξαμε εμείς τη βασιλόπιτα, βάλαμε τα καρύδια σε μια σακούλα τροφίμων και βάλαμε τον μικρό μου αδερφό να τα πατάει μέχρι να τα θρυμματίσει!\n2. Συνεχίζοντας με το μείγμα, ανακατεύουμε την κανέλα στο αλεύρι και το ρίχνουμε σε ένα μεγάλο μπολ. Αμέσως μετά, ρίχνουμε το ξύσμα των πορτοκαλιών ανακατεμένο με το μπράντι ή το λικέρ και το χυμό. Καλό είναι να κρατήσουμε λίγο χυμό στην άκρη, για να τον προσθέσουμε στο μείγμα αν βγει υπερβολικά πηχτό.\n3. Ζεσταίνουμε ελαφρά το ηλιέλαιο προσέχοντας οπωσδήποτε να μην κάψει και εκεί μέσα θα λιώσουμε τη ζάχαρη. Τελειώνουμε ρίχνοντας τα αυγά, ανακατεμένα με τη βανίλια και χτυπημένα πολύ καλά. Θα ανακατέψουμε το τελικό μείγμα πολύ καλά, όχι όμως παραπάνω από πέντε λεπτά διότι η πίτα δεν θα γίνει αφράτη.\n4. Ρίχνουμε στα καβουρντισμένα καρύδια μια κουταλιά της σούπας αλεύρι και τα ανακατεύουμε μεταξύ τους. Με αυτόν τον τρόπο, δε θα καταλήξουν στον πάτο του ταψιού αλλά θα απλωθούν ομοιόμορφα στην πίτα μας. Έπειτα, τα ρίχνουμε το μείγμα μας και ανακατεύουμε για περίπου μισό λεπτό ώστε να πάνε παντού.\n5. Βάζουμε το μείγμα σε μια φόρμα ή ένα ταψάκι περίπου 24-28 εκατοστών, αφού έχουμε φροντίσει να στρώσουμε πρώτα από κάτω ένα αντικολλητικό χαρτί. Το απλώνουμε καλά και πασπαλίζουμε από πάνω την αμυγδαλόψιχα. Βάζουμε το ταψί μας στο φούρνο για 45 λεπτά.\n6. Δεν ανοίγουμε τον φούρνο πριν από τα 45 λεπτά, διότι η πίτα μας θα ξεφουσκώσει. Όταν περάσει αυτή η ώρα, βυθίζουμε στο μείγμα ένα μαχαιράκι. Αν είναι στεγνό, η πίτα είναι έτοιμη, κι αν όχι την αφήνουμε περίπου 5-10 λεπτά ακόμη.\n7. Βγάζουμε την πίτα από το φούρνο και την αφήνουμε να σταθεί και να κρυώσει για 20 λεπτά περίπου. Μετά βάλτε την σε μια πιατέλα, πασπαλίστε με ζάχαρη άχνη και διακοσμήστε την επιφάνειά της όπως θέλετε! Μπορείτε να χρησιμοποιήσετε κανέλα, ξηρούς καρπούς, stencils, χρώμα ζαχαροπλαστικής, μικρά διακοσμητικά κ.λπ.


Κόκκινος Ουρανός: ΙΤΑΛΙΑ: Αφρικανός λαθρομετανάστης σε κατάσταση αμόκ βγαίνει στους δρόμους με αξίνα για να σκοτώσει. 3 νεκροί και 2 τραυματίες.\nΙΤΑΛΙΑ: Αφρικανός λαθρομετανάστης σε κατάσταση αμόκ βγαίνει στους δρόμους με αξίνα για να σκοτώσει. 3 νεκροί και 2 τραυματίες.\nΟ κ. Masini μεταφέρθηκε στο Πολυϊατρείο σε κώμα από τις πολλαπλές πληγές που δέχτηκε κατά τη διάρκεια της επίθεσης, η οποία έλαβε χώρα νωρίς το πρωί στα βόρεια προάστια της πόλης. Τα τραύματα στο κεφάλι του ήταν εξαιρετικά σοβαρά και δεν κατάφερε να ζήσει. Ο κ. Masini ήταν χήρος. Ο γιος του ήταν συνεχώς στο κρεβάτι του.\nΟ 31χρονος Mada Kabobo άρχισε το δολοφονικό του σεργιάνι στους δρόμους της συνοικίας Niguarda του Μιλάνου, το Σάββατο το πρωί, οπλισμένος με ένα αξίνα. Άρχισε να κυνηγάει περαστικούς, χτυπώντας πέντε από αυτούς. Ο κ. Masini τραυματίστηκε λίγο μετά 06:20 πμ, όταν ο Αφρικανός είχε ήδη επιτεθεί σε δύο άτομα και είχε προσπαθήσει να χτυπήσει ένα τρίτο. Η επίθεση του κ. Masini ήταν η πρώτη από τις τρεις πιο βίαιες, που άφησε νεκρούς τον 40χρονο Alessandro Carole, που δέχθηκε επίθεση έξω από ένα παγωτατζίδικο. Χθες, ο 21χρονος Daniele Carella, ο οποίος χτυπήθηκε από πίσω ενώ βοηθούσε τον πατέρα του να ξεφορτώσουν εφημερίδες, υπέκυψε στα τραύματά του. Οι γονείς του έχουν συμφωνήσει να αφαιρεθούν τα όργανά του. Τα άλλα δύο θύματα είναι ο 50χρονος εργάτης Antonio Niro, ο οποίος έχει τραύματα στο κεφάλι και πήρε εξιτήριο από το νοσοκομείο την Κυριακή, και ο 24χρονος Andrea Canfora, ο οποίος εργάζεται σε ένα σούπερ μάρκετ και έσπασε το χέρι του. Ο επιτιθέμενος έχει συλληφθεί και κρατείται με απόφαση του εισαγγελέα. Ο Mada Kabobo είπε ότι "άκουγε κακές φωνές".\nΗ αναίτια δολοφονική επίθεση έχει συγκλονίσει τους Ιταλούς και έχει αναθερμάνει τη συζήτηση για τη μετανάστευση.\nΕκπρόσωπος από την Πρεσβεία της Γκάνας στο Μιλάνο είπε: «Δεν υπάρχουν πολλά να πω, το μόνο που γνωρίζουμε είναι αυτό που έχει αναφερθεί στα μέσα ενημέρωσης Ο πρέσβης παρευρίσκεται σε μια συνάντηση με τις ιταλικές αρχές στο Μιλάνο και θα συναντηθεί επίσης με τον δράστη (!). Θα πούμε περισσότερα όταν επιστρέψει".\nΟ Kabobo βρισκόταν στην Ιταλία παράνομα και είχε ήδη συλληφθεί και φυλακιστεί για πολλά αδικήματα, συμπεριλαμβανομένων κλοπών και ταραχών, ενώ ήταν προφυλακισμένος στη φυλακή. Ο Kabobo δεν ήταν σε θέση να απελαθεί, καθώς είχε ζητήσει άσυλο...\nΑναρτήθηκε από SkyWatcher στις 2:10 μ.μ.


Καλησπέρα στους φίλους bloggers.\nΈπειτα από μια μακρά περίοδο διακοπών επανέκαμψα. Δεν ξέρω αν μπορώ να ευχηθώ "καλό χειμώνα" λαμβανομένου υπ όψιν των αρκετά υψηλών ακόμα θερμοκρασιών που επικρατούν. Όχι τελικά δεν θα ευχηθώ, ίσως μερικοί ακόμα να κολυμπούν και να τους χαλάσω τη διάθεση. Οφείλω να ομολογήσω ότι δεν μου αρέσει καθόλου που επέστρεψα αλλά δυστυχώς έτσι είναι η ζωή και πως να την αλλάξεις με μολύβι και χαρτί, που λέει και το γνωστό άσμα.\nΜπαίνοντας σήμερα στο blog μου είδα μερικά παραπονάκια. Λοιπόν, εδώ είμαι και δεν σας ξέχασα απλά όταν γυρνάω από διακοπές παρουσιάζω μια εικόνα διάλυσης και θέλω μερικές μέρες για να συνηθίσω στην ιδέα! Τέτοια είναι η διάλυση που δεν θυμόμουν ούτε τον κωδικό πρόσβασης! Καλό βράδυ σε όλους σας!\nΑναρτήθηκε από jojephina στις 11:35 π.μ. 3 σχόλια:\nΚαλησπέρα σε όλους τους bloggers\nΕν μέσω θέρους, καύσωνα και διακοπών, για τους περισσοτέρους, αποφάσισα και 'γώ να ενταχθώ στην ομάδα των bloggers. Ήταν κάτι που που ποτέ δεν είχα σκεφτεί να κάνω ή και αν κάποια στιγμή είχε περάσει από το μυαλό μου δεν ήξερα το πως γίνεται κάποιος blogger. Βέβαια σ' αυτόν τον κόσμο πιστεύω ότι τα πάντα, ή σχεδόν τα πάντα γίνονται και έτσι πριν μερικές μέρες μία καλή φίλη που ασχολείται αρκετά, μπορώ να πω, μου έδειξε τον τρόπο. Να 'ναι καλά το αστέρι μου!\nΑυτή είναι η πρώτη δημοσίευση που κάνω. Η επόμενη ίσως και ν' αργήσει λιγουλάκι, καθώς φεύγω για διακοπές πολύ σύντομα. Εύχομαι σε όλους σας καλές διακοπές και ραντεβού τον Σεπτέμβριο.\nΑναρτήθηκε από jojephina στις 2:14 μ.μ. 6 σχόλια:


15 Δεκεμβρίου 1973: αφαιρέθηκε η ομοφυλοφιλία από τις λίστες των ψυχικών διαταραχών - PsychologyNow.gr\n15 Δεκεμβρίου 1973: αφαιρέθηκε η ομοφυλοφιλία από τις λίστες των ψυχικών διαταραχών\nPsychologyNow Team Η Ψυχολογία είναι ο Κόσμος μας! Δεκ 15, 2013 13090 0\nΣε κοινωνικό επίπεδο οι προκαταλήψεις και οι διακρίσεις εις βάρος των ομοφυλόφιλων και των αμφιφυλόφιλων ανθρώπων, αντανακλώνται στα καθημερινά στερεότυπα των μελών αυτών των ομάδων. Αυτά τα στερεότυπα εξακολουθούν να υφίστανται, ακόμη και αν δεν συνοδεύονται από αποδεικτικά στοιχεία και συχνά χρησιμοποιούνται για να δικαιολογήσουν την άνιση μεταχείριση των ομοφυλόφιλων και των αμφιφυλόφιλων ανθρώπων.\nΓια παράδειγμα, οι περιορισμοί σχετικά με τις ευκαιρίες απασχόλησης, την ανατροφή των παιδιών και την αναγνώριση της σχέσης, συχνά αιτιολογούνται από τις στερεοτυπικές υποθέσεις για τους ομοφυλόφιλους και αμφιφυλόφιλους ανθρώπους.\nΝικολία Ζωμένου 30440\nPsychologyNow Team 21728\nPsychologyNow Team 13090\nPsychologyNow Team 12382


Δεν ξεχνώ! Τάσος Ισαάκ, Σολωμός Σολωμού: Τιμή στους ήρωες | Madata.GR\nΔεν ξεχνώ! Τάσος Ισαάκ, Σολωμός Σολωμού: Τιμή στους ήρωες\n11 Αυγούστου 2021, 11:17\nΉμουν παιδί αλλά οι εικόνες δεν μπορούν να φύγουν από το μυαλό μου.\nΚολλημένοι στην ειδησιογραφία από πολύ νεαρή ηλικία οι εικόνες: Η εικόνα του άψυχου Σολωμού να πέφτει από τον ιστό, στην προσπάθειά του να υποστείλει την τουρκική σημαία, με το τσιγάρο στο στόμα αλλά και την άγρια δολοφονία του Τάσου Ισαάκ κατά τη διάρκεια αντικατοχικής διαδήλωσης στην περιοχή της νεκρής ζώνης, στη Δερύνεια Αμμοχώστου.\nΕίναι μία μέρα, και αυτή η σημερινή αλλά και η 14η Αυγούστου που απλά δεν μπορείς να σκεφτείς κάτι άλλο.\nΗ σημερινή μέρα μας φέρνει στο μυαλό εκείνους ... τους δύο Ελληνοκύπριους που έπεσαν ως ήρωες, Τάσος Ισαάκ - Σολωμός Σολωμού\n11 Αυγούστου 1996 & 14 Αυγούστου 1996. Δύο ημερομηνίες οι οποίες θα μείνουν χαραγμένες για πάντα σε όλους εκείνους που απλά ΔΕΝ ΞΕΧΝΟΥΝ.\nΗ εικόνα του άψυχου Σολωμού να πέφτει από τον ιστό, στην προσπάθειά του να υποστείλει την τουρκική σημαία, με το τσιγάρο στο στόμα, συγκλόνισε και συγκλονίζει μέχρι σήμερα, ενώ δεν άργησε να μετατραπεί σε σύμβολο αγωνιστικότητας.\nΣήμερα συμπληρώνονται 22 ολόκληρα χρόνια από την άγρια δολοφονία του Τάσου Ισαάκ κατά τη διάρκεια αντικατοχικής διαδήλωσης στην περιοχή της νεκρής ζώνης, στη Δερύνεια Αμμοχώστου.\nΣτις 11 Αυγούστου δολοφονείται από εξαγριωμένο πλήθος τουρκοκυπρίων ο Τάσος Ισαάκ μερικά μέτρα από τα συρματοπλέγματα που χωρίζουν την Κύπρο στην Δερρύνεια, έπειτα από διεθνή μοτοσυκλετιστική πανευρωπαϊκή πορεία για την ανάδειξη του κυπριακού προβλήματος. Ο Τάσος Ισαάκ προσπάθησε να γλιτώσει κάποιον άλλο από τα χέρια των μαινόμενων τούρκων οι οποίοι λυσασμένοι τον ξυλοκόπησαν μέχρι θανάτου με πέτρες, κλωτσιές, λοστούς, σε όλο το κορμί του αλλά και το κεφάλι του.\nΤρεις μόλις μέρες αργότερα στην ίδια περιοχή, ο ξάδερφος του θύματος, Σολωμός Σολωμού, ξέφυγε από την ειρηνευτική δύναμη και πέρασε στο τουρκικό φυλάκιο με σκοπό να κατεβάσει την σημαία του τούρκου εισβολέα. Του δολοφόνου του Τάσου. Με περίσσια παληκαριά και ενώ οι φίλοι του φώναζαν με απελπισία ";που πας ρε μαλάκα θα σε σκοτώσουν";, αυτός με το τσιγάρο να κρέμεται στο στόμα του έτρεξε λίγα μέτρα, και ξεκίνησε να ανεβαίνει τον ιστό όπου βρισκόταν η τούρκικη σημαία. Δύο μέτρα από το κυπριακό χώμα, ενώ ο Σολωμός ήταν στο κοντάρι του ιστού, ακούστηκε ο πρώτος πυροβολισμός, τον πέτυχε στον λαιμό, πριν προλάβει και πέσει στο χώμα τον πετυχαίνει ακόμα μία σφαίρα στο πρόσωπο και ενώ ήταν στο χώμα ακόμα μία στο στομάχι.\nTα πρώτα μικροεπεισόδια σημειώθηκαν στο ΣOΠAZ, στη Λευκωσία, ενώ διαδηλωτές άρχισαν να περνούν στη ελεγχόμενη από τις δυνάμεις του ΟΗΕ νεκρή ζώνη. Οι συγκεντρωμένοι Τουρκοκύπριοι και ομάδες των ακροδεξιών «Γκρίζων Λύκων» άναψαν φωτιά για να τους απομακρύνουν.\nΗ κατάσταση δεν άργησε να βγει και τη μέρα εκείνη εκτός ελέγχου, όταν από το πουθενά την εμφάνισή τους στο σημείο έκαναν οι… συνήθεις ύποπτοι «Γκρίζοι λύκοι». Λίγα λεπτά αργότερα η περιοχή μετατράπηκε σε πεδίο μάχης. Ο πετροπόλεμος ήταν μόνο η αρχή.\n«Ρε μην πηγαίνεις κοντά ρε. Ελα εξω ρε μαλακα. Θα σου ρίξουνε ρε μαλακα» ήταν οι τελευταίες λέξεις που άκουσε. Μετά τα πάντα σκοτίνιασαν.


Ο Έλληνας κυνηγός των κυκλώνων - Flashnews.gr\nΚάθε φορά που ξεσπάσει ένας κυκλώνας, μια φοβερή καταιγίδα, οι περισσότεροι άνθρωποι προσπαθούν να τον αποφύγουν για να σωθούν.\nΌπως ακριβώς συμβαίνει αυτές τις μέρες στο Κουίνσλαντ όπου τουλάχιστον τέσσερα άτομα φέρονται να έχουν χάσει τη ζωή τους από τις σφοδρές βροχοπτώσεις που σημειώνονται εκεί, μετά το πέρασμα του κυκλώνα Όσβαλντ.\nΩστόσο, ένας ομογενής, όχι μόνο δεν κρύβεται από τα καιρικά αυτά φαινόμενα, αλλά σπεύδει να τα παρακολουθήσει και να τα καταγράψει. Πρόκειται για τον Χρήστο Νιτσόπουλο, ο οποίος εδώ και περίπου 17 χρόνια έχει καταφέρει να παρακολουθεί και να βρίσκεται στο επίκεντρο κάθε σφοδρής καταιγίδας που έχει πλήξει το Κουίνσλαντ.\n«Θέλουμε να μαθαίνουμε πώς ακριβώς προκαλούνται οι καταιγίδες και πώς ξεσπάνε για να μπορούμε να τις προβλέπουμε με μεγαλύτερη ακρίβεια» λέει ο ομογενής ο οποίος αν και δεν είναι πτυχιούχος Μετεωρολόγος συνεργάζεται με τη Μετεωρολογική Υπηρεσία της Αυστραλίας.\nΤρίτη, 29 Ιανουαρίου 2013, 10:43


Ολιγωρία και αναποτελεσματικότητα στη Δημόσια διοίκηση | κοινωνία αξιών\nΟλιγωρία και αναποτελεσματικότητα στη Δημόσια διοίκηση\nΟΛΙΓΩΡΙΑ ΚΑΙ ΑΝΑΠΟΤΕΛΕΣΜΑΤΙΚΟΤΗΤΑ ΣΤΗ ΔΗΜΟΣΙΑ ΔΙΟΙΚΗΣΗ\nΜέσα σε ένα κλίμα έντονης αποσύνθεσης των κρίσιμων τομέων δραστηριότητας της χώρας, η αντιμετώπιση των χρόνιων διαρθρωτικών θεμάτων της δημόσιας διοίκησης ακολουθεί τον κανόνα των άτολμων βημάτων, των κενών εξαγγελιών, των συνεχόμενων αναβολών, των αδιαφανών και σπασμωδικών κινήσεων που ως απώτερο σκοπό έχουν τη διατήρηση μιας νοοτροπίας, διαδεδομένης και εμπεδωμένης από τον κομματικό και συντεχνιακό στρατό.\nΥπάρχουν σύγχρονα εργαλεία στρατηγικού σχεδιασμού για την αναδιοργάνωση των δομών των δημόσιων υπηρεσιών. Επίσης υπάρχουν αποτελεσματικά εργαλεία για την αξιολόγηση των γνώσεων, των ικανοτήτων και δεξιοτήτων του ανθρώπινου δυναμικού. Παρ΄όλα αυτά δεν αξιοποιούνται.\nΑυτό που είναι εμφανές ότι συνεχίζει να απουσιάζει είναι η πολιτική βούληση που να εξασφαλίζει με τρόπο διάφανο και ορθολογιστικό την εφαρμογή των διαδικασιών αναμόρφωσης του δημόσιου τομέα με μοναδικά κριτήρια την ποιοτική αναβάθμιση των παρεχόμενων υπηρεσιών, το ανταποδοτικό όφελος στους φορολογούμενους πολίτες, τη βελτίωση της αποτελεσματικότητας και την επίτευξη της ευελιξίας των αποκεντρωμένων υπηρεσιών που θα τις καθιστά τον κινητήριο μοχλό για την ανάπτυξη.\nΠολιτική βούληση που απαιτείται για την αξιοποίηση έμπειρων, ικανών και αδιάφθορων υπαλλήλων με ευέλικτη αντίληψη και νοοτροπία, οι οποίοι θα αναλάβουν με αίσθημα ευθύνης να οδηγήσουν στην έξοδο από το τέλμα και τη χαοτική λειτουργία τον δημόσιο τομέα.\nΤα κόμματα της κυβέρνησης αδυνατούν να αξιοποιήσουν το έμπειρο και εξειδικευμένο προσωπικό, τους ικανούς και τίμιους που υπάρχουν στο δημόσιο τομέα, και να στείλουν έτσι το μήνυμα της αξιοκρατίας.\nΔεν μπορούν να αντιμετωπίσουν ριζικά το έκτρωμα των κομματικών και συντεχνιακών στρατών που έχουν γαλουχήσει και εκθρέψει εδώ και τόσες δεκαετίες, επιβραβεύοντας την ανεπάρκεια, την αναξιοκρατία, τη θαλπωρή της ήσσονος προσπάθειας. Η συνεχής διατήρηση μιας νεφελώδους κατάστασης μεταξύ «κινητικότητας» και «διαθεσιμότητας», δεν δίνει τα καλύτερα δείγματα για την τήρηση μιας φερέγγυας διαδικασίας. Υποθάλπουν ένα κλίμα αντιπαράθεσης ομάδων με αλληλοσυγκρουόμενα συμφέροντα, ψυχολογικού εκβιασμού, αδράνειας, εντεινόμενης διαφθοράς και ασυδοσίας.\nΤα χρονικά περιθώρια είναι στενά και οι κινήσεις πρέπει να γίνουν άμεσα. Είναι ήδη πολύ αργά για εξαγγελίες που μεταθέτουν τις ουσιώδεις δράσεις σε ένα αόριστο μέλλον. Γιατί αδυνατούν τόσο καιρό να παρουσιάσουν ένα συγκεκριμένο στρατηγικό σχέδιο, με σαφή στόχους και προσδιορισμένα χρονοδιαγράμματα, το οποίο θα τεθεί υπόψη όλων, των άμεσα εμπλεκόμενων αλλά και όλων των φορολογούμενων πολιτών;\nPosted by dz on December 25, 2012 in ΑΡΘΡΑ ΣΤΕΛΕΧΩΝ and tagged Δημόσια διοίκηση, δημόσιος τομέας, κοινωνία αξιών.


Μαύρος: Ο Λεονάρντο θα φύγει μόνο με υπέρογκη πρόταση - Ειδήσεις Newsit.gr\nNewsit / Αθλητικά / Μαύρος: Ο Λεονάρντο θα φύγει μόνο με υπέρογκη πρόταση\nΔημοσιεύθηκε: 15.07.2012 | 14:19\nΟ Θωμάς Μαύρος ξεκαθάρισε ότι ο Βραζιλιάνος μεσοεπιθετικός δεν πρόκειται να ξεπουληθεί αφού η ΑΕΚ στηρίζει πολλά πάνω του.\nΟ Θωμάς Μαύρος μίλησε στο AEK365…\nΓια την υπόθεση του Λεονάντρο\nΟ Λεονάρντο δεν φεύγει εκτός κι αν το ποσό που μας προτείνουν είναι υπέρογκο. Θα πρέπει να είναι πολύ μεγάλη η προσφορά που θα μας γίνει για να πούμε το «ναι». Να «καίγεται» η ομάδα άμεσα από χρήματα. Να πέφτει Δ’ Εθνική την επόμενη ημέρα! Πώς να το πω αλλιώς; Τον θέλουμε τον παίκτη. Προσωπικά το βλέπω μία στο εκατομμύριο να φύγει ο Λεονάρντο!.\nΓια τα όσα ακούστηκαν μετά τις πωλήσεις του Κλωναρίδη και του Μάκου\nΜερικά που ακούω είναι ανοησίες! Είμαστε που είμαστε, έρχεται και η γκρίνια… Λάθη θα γίνουν. Κανείς δεν λέει ότι έχει το αλάθητο. Όλα γίνονται όμως με αγάπη και σεβασμό προς την ομάδα. Δεν έχουμε μέσα μας άλλα εμείς απ’ αυτά που έχει μέσα του ο απλός ΑΕΚτζής. Δεν υπάρχουν άλλες σκέψεις, μην τρελαθούμε! Δεν μπήκα εγώ στην ΑΕΚ να χαλάσω το όνομά μου. Προς Θεού. Ούτε καλύπτω κανέναν! Ούτε είμαι μπροστινός κανενός! Μόνο την ΑΕΚ υποστηρίζω. Αυτή είναι αλήθεια. Αν θέλει την ακούσει ο κόσμος έχει καλώς. Αν δεν θέλει δικαίωμά του.\nΦαίνεται ότι ξεπουλήθηκε η ΑΕΚ, ακούμε από κάποιους. Είναι δυνατόν; Ο Μάκος είναι ο… γνωστός Μάκος. Έφυγε πήγε σε μία άλλη ομάδα. Είχε μία συγκεκριμένη προσφορά στην ομάδα. Εντάξει, δεν πουλήσαμε και τον… Μπεκεμπάουερ. Πριν έφυγε ο Κλωναρίδης. Ένας καλός, πραγματικά, παίκτης που είχε να δώσει. Ήρθε μία καλή πρόταση, είχαμε ανάγκη από χρήματα και πωλήθηκε. Δεν ξεπουλήθηκε όμως!\nΗ ΑΕΚ αυτή τη στιγμή είναι σε δύσκολη θέση. Τα ξέρουμε μη τα ξαναλέμε. Μη λέμε όμως ότι εμείς διαλύουμε την ΑΕΚ. Αυτά δεν μου αρέσουν. Προσπαθούμε με αγάπη να σωθεί πρώτα απ’ όλα η ομάδα και να έχουμε μία δυνατή ΑΕΚ αγωνιστικά. Με νέα παιδιά σίγουρα, πως όμως θα κάνουν υπερήφανο τον οπαδό μας. Πρέπει να υπάρχει καλή διάθεση ο ένας προς τον άλλο. Αυτή τη στιγμή είναι τραγική η θέση της ΑΕΚ.\nΠροσπαθούμε με όλες μας τις δυνάμεις να σώσουμε την ομάδα. Τι θα γίνει μέχρι τις 7 Αυγούστου θα το δείξει ο Θεός. Είμαστε ενωμένοι, όμως. Χωρίς λόγο και αιτία είναι κρίμα να βάζουμε… τρικλοποδιές. Ενωμένοι θα τα καταφέρουμε, όλοι μαζί να σώσουμε την ΑΕΚ. Παιδιά ενότητα. ΕΝΟΤΗΤΑ. Μη βάζουμε βόμβες μεταξύ μας. Καλή θέληση, θετική σκέψη να υπάρχει και θα τα καταφέρουμε».\nΓια τα μεταγραφικά σχέδια της Ένωσης\n«Θέλουμε 2-3 παίκτες έμπειρους, γιατί δεν μπορείς μόνο με τα νιάτα να προχωρήσεις. Χρειάζονται έμπειροι ποδοσφαιριστές, με νοοτροπία μεγάλης ομάδας, να παρασύρουν τους μικρούς. Κοιτάμε στην Ελλάδα να βρούμε τέτοιους παίκτες, ώστε όταν έρθει η ώρα να κάνουμε μεταγραφές να προχωρήσουμε. Κοιτάμε και στο εξωτερικό εννοείται. Το θέμα βασικά τώρα ξέρετε ότι είναι να υπάρχει ΑΕΚ αύριο. Όσο μας επιτρέπουν όμως τα οικονομικά μας δεδομένα, κινήσεις έμπειρων παικτών θα γίνουν».\nΓια την προοπτική η ΑΕΚ να πάρει παίκτης της Εθνικής Νέων\n«Τα παιδιά αποδεικνύουν στην Εσθονία ότι έχουν μέλλον. Συγχαρητήρια κιόλας και μακάρι το βράδυ να πάρουν το Κύπελλο. Έχουν νοοτροπία νικητή εκτός από ταλέντο. Τέτοιους παίκτες θέλουμε! Εδώ και 30 χρόνια στην ΑΕΚ και στις άλλες ομάδες έπρεπε να δίνουμε βάρος σε τέτοιους Έλληνες παίκτες. Δεν τα κοιτούσε όμως ούτε η… μάνα τους. Αυτό είναι το μέλλον της Ελλάδας και στο ποδόσφαιρο και παντού. Είναι Έλληνες, γνωρίζουν τη νοοτροπία της ομάδας και θα αγωνίζονται με πάθος στο γήπεδο. Μετά, εφόσον τα καταφέρουν εννοείται ότι δικαιούται να ανταμειφθούν και οικονομικά».\nΓια την ΑΕΚ της νέας σεζόν\n«Μία ΑΕΚ που θα τα δίνει όλα σε κάθε παιχνίδι, για την ιστορία της και τον κόσμο. Μπαίνω και παίζω παντού για να κερδίσω. Δεν πρέπει να υπάρχει κάτι άλλο στο μυαλό των παικτών μας. Στην ΑΕΚ παίζουν. Στη μεγάλη ΑΕΚ! Να μπαίνουμε στο γήπεδο και ας χάσουμε, αν ο αντίπαλος είναι καλύτερος. Πρέπει όμως πρώτα να κάνουμε τους φιλάθλους μας περήφανους για την εικόνα που δείξαμε μέσα στο γήπεδο. Αυτό είναι το βασικότερο στοιχείο για μένα και μετά όλα τα άλλα: τακτικές κτλ».\nΤης…Κορέας – Απειλεί με προσφυγή ο Λεονάρντο που θέλει Νταεγού


ΖΕΝΕΣ ΕΣ - ΠΑΝΑΘΗΝΑΙΚΟΣ 1-2\nΗ μεγάλη πορεία προς τον τελικό ξεκίνησε στις 16 Σεπτεμβρίου 1970 στο Λουξεμβούργο, όπου ο Παναθηναϊκός κέρδισε την Ζενές Ες 2-1. Σκόρερ Αντωνιάδης 6΄ 0-1, Ντιτζένοβα 11΄ 1-1, Ελευθεράκης 35΄ 1-2.\nΠΑΝΑΘΗΝΑΙΚΟΣ - ΖΕΝΕΣ ΕΣ 5-0\nΣτον επαναληπτικό της 30ης Σεπτεμβρίου 1970 στη Λεωφόρο ο Παναθηναικος καταιγιστικός συντρίβει την Ζενές Ες με 5-0. Τέσσερα γκολ πέτυχε ο Αντωνιάδης 27΄, 30΄, 37΄, 58΄, το σκορ είχε ανοίξει στο 17΄ο Ελευθεράκης.\nΠΑΝΑΘΗΝΑΙΚΟΣ - ΣΛΟΒΑΝ ΜΠΡΑΤΙΣΛΑΒΑ 3-0\nΣΛΟΒΑΝ ΜΠΡΑΤΙΣΛΑΒΑ- ΠΑΝΑΘΗΝΑΙΚΟΣ 2-1\nΕΒΕΡΤΟΝ - ΠΑΝΑΘΗΝΑΙΚΟΣ 1-1\nΤρίτη στις 9 Μαρτίου του 1971, ώρα 8.20 μ. μ. : Ο Παναθηναϊκός καλείται να αντιμετωπίσει την Έβερτον στο πλαίσιο της προημιτελική φάσης του λεγόμενου τότε κυπέλλου πρωταθλητριών (Champions League σήμερα). Όλοι οι Έλληνες είχαν καθηλωθεί στις τηλεοράσεις τους περιμένοντας από εκείνη τη μαγική ομάδα, το θαύμα! Ένα θαύμα που θα έστελνε τον Παναθηναϊκό στους "4" της διοργάνωσης και τους Έλληνες στα ουράνια. Ήταν γεγονός, οι παίχτες του Παναθηναϊκού πατάνε τον αγωνιστικό χώρο του παγωμένου "Γκούντισον Παρκ". Παγωμένο μόνο από την θερμοκρασία, γιατί από φιλάθλους... εκατοντάδες οι φίλοι του Παναθηναϊκού που βρίσκονταν στο γήπεδο, αλλά και φίλαθλοι του Ολυμπιακού οι οποίοι βρίσκονταν εκεί για υποστηρίξουν αυτή την Ελληνική ομάδα-θαύμα!\nΤο παιχνίδι είχε αρχίσει και η Έβερτον είχε μπει στο παιχνίδι με τον αέρα του φαβορί. Μέχρι το 70' η Έβερτον είχε επιβάλει ένα ανορθόδοξο τρόπο παιχνιδιού με βαθιές μπαλιές, οι οποίες τις περισσότερες φορές κατέληγαν στα χέρια του Τάκη Οικονομόπουλου, ο οποίος είχε είδη σώσει τον Παναθηναϊκό από πολύ δύσκολες καταστάσεις. Ο Παναθηναϊκός, παρόλα αυτά, βρίσκει το χώρο να βγεί σε μια αντεπίθεση μόλις στο 81', η σέντρα του Χάρη Γραμμού βρίσκει τον Αντώνη Αντωνιάδη μόνο του στην αντίπαλη περιοχή της Έβερτον ο οποίος κεραυνοβολεί τον Ράνκιν! Αυτό ήταν, η Έβερτον είχε πληρώσει πολύ ακριβά την υπεροψία της και τη σιγουριά της για τη νίκη. Το παιχνίδι όμως δεν είχε τελειώσει και η Έβερτον μετά από χτύπημα κόρνερ με την λήξη του παιχνιδιού κάνει το 1-1, σκορ με το οποίο το σκηνικό μεταφέρεται στο γήπεδο της Λεωφόρου.\nΠΑΝΑΘΗΝΑΙΚΟΣ - ΕΒΕΡΤΟΝ 0-0\nΤετάρτη,24 Μαρτίου 1971, ώρα 3.30 μ. μ. : Για πρώτη φορά στην ιστορία του Ελληνικού ποδοσφαίρου η Ελληνική αστυνομία υποχρεώνεται να επιβάλει την τάξη σε χιλιάδες φιλάθλους οι οποίοι έχουν κατακλύσει από νωρίς την Ομόνοια και το Σύνταγμα. Το "κλουβί" της Λεωφόρου Αλεξάνδρας φίσκα από... τρελές και όλη η χώρα βρίσκεται σε μια διαρκής ένταση λόγο του παιχνιδιού. Και το σφύριγμα του διαιτητή αντηχεί και μαζί με αυτό στον αγωνιστικό χώρο εμφανίζεται ένας εντελώς διαφορετικός Παναθηναϊκός που παίζει στα ίσια την Έβερτον, σε ένα παιχνίδι που τείνει να εξελιχθεί στο πιο αμφίρροπο παιχνίδι του Παναθηναϊκού για την χρονιά εκείνη. Όταν η Έβερτον έχανε μια μεγάλη ευκαιρία ο Παναθηναϊκός τα έπαιζε όλα για όλα, έβγαινε στην αντεπίθεση και έχανε και ο ίδιος άλλη μια, μεγαλύτερη. Πανδαιμόνιο επικρατούσε μέσα και έξω από το γήπεδο όταν είχαμε φτάσει αισίως στο 89' και ο Δομάζος σημάδευε, ύστερα από φοβερό σουτ, το δεξιό κάθετο δοκάρι της εστίας του Ράνκιν. Με το σφύριγμα της λήξης του παιχνιδιού (0-0) ο Παναθηναϊκός ήταν ένα βήμα πριν τον τελικό του κυπέλλου, στο ναό του ποδοσφαίρου. Έπρεπε να περάσει το τελευταίο εμπόδιο πριν να φτάσει σε αυτόν. Τον Ερυθρό Αστέρα!\nΕΡΥΘΡΟΣ ΑΣΤΕΡΑΣ - ΠΑΝΑΘΗΝΑΙΚΟΣ 4-1\nΣτις 14 Απριλίου 1971 η βαριά ήττα με 4-1 στο Βελιγράδι γέννησε κάποιες ανησυχίες για τον τελικό στόχο που ήταν η πρόκριση. Ο αγώνας ξεκίνησε μ΄ ένα δοκάρι του Ελευθεράκη, αλλά το γκολ το πέτυχε για λογαριασμό του Ερυθρού Αστέρα ο ΝόβκοβιτςΑτσίμοβιτς έκανε το 2-0, στο 47΄ ο Γιάνκοβιτς το 3-0. Στο 55΄ ο Καμάρας πετυχαίνει το γκολ της ελπίδας κάνοντας το 3-1. Στο 68΄ διαμορφώθγκε το τελικό 4-1 με γκολ του Όστοϊτς.\nΠΑΝΑΘΗΝΑΙΚΟΣ - ΕΡΥΘΡΟΣ ΑΣΤΕΡΑΣ 3-0\nΤετάρτη,28 Απριλίου 1971, ώρα 2:00 μ. μ. : Το σκηνικό είχε μεταφερθεί στο γήπεδο της λεωφόρου και το κλίμα είχε αλλάξει άρδην. Με τον Αντωνιάδη να δίνει υποσχέσεις για 2 γκολ, και την πολιτεία να υπόσχεται φοβερά, για την εποχή, πριμ στους παίχτες και τον προπονητή Φερεντς Πούσκας. Το κλουβί και πάλι φίσκα από φιλάθλους οι οποίοι αναστατώνονται ακόμα πιο πολύ καθώς ένα ελικόπτερο διαφημιστικής εταιρίας προσγειώνεται στο κέντρο του γηπέδου για να μοιράσει τηλεοράσεις στους 22 της αναμέτρησης! Το παιχνίδι αρχίζει και μέσα από πανδαιμόνιο μόλις στο 2' του παιχνιδιού ο Αντωνιάδης με έξοχο πλασέ κάνει το 1-0. Χαλασμός Κυρίου! Και ο Παναθηναϊκός; Να χάνει ως το 55' σωρεία ευκαιριών, οπότε και ήρθε επιτέλους το 2ο γκολ μετά από έξοχη κεφαλιά του Αντωνιάδη ύστερα από σέντρα του Φυλακούρη. Τώρα πια, ο Παναθηναϊκός έχει το πάνω χέρι! Την χαριστική βολή έρχεται να δώσει ο Καμαράς στο 66' μετά από φοβερό σουτ-βολίδα! Ο Κωνσταντίνου (ο οποίος πήρε την θέση του Οικονομόπουλου κάτω από τα δοκάρια του Παναθηναϊκού μετά τον 1ο αγώνα με τον Ερυθρό Αστέρα) έρχεται σε αυτό το σημείο της συνάντησης να δείξει την μεγάλη του κλάση κρατώντας την εστία του ανέπαφη για τα επόμενα 24'. Ναι! Ήταν πραγματικότητα! Ο Παναθηναϊκός θα αντιμετώπιζε τον Ajax στον ναό του ποδοσφαίρου, το Wembley! Το όνειρο είχε πλέον πραγματοποιηθεί! Ο Παναθηναϊκός άσχετα από το αποτέλεσμα του τελικού είχε κάνει πραγματικότητα το όνειρο του Wembley!!!\nΠΑΝΑΘΗΝΑΪΚΟΣ: Κωνσταντίνου, Τομαράς, Σούρπης, Καμάρας, Βλάχος, Καψής, Δομάζος, Φυλακούρης ( 90΄ Χατζηανδρέου), Γραμμός, Αντωνιάδης, Καλλιγέρης (54΄Αθανασόπουλος).\nΤΕΛΙΚΟΣ: ΑΓΙΑΞ-ΠΑΝΑΘΗΝΑΙΚΟΣ 2-0\nΠερίπου 93.000 θεατές στο Wembley και 100 εκατομμύρια σε όλο τον κόσμο, χάρη στην τηλεόραση, παρακολουθούν έκπληκτοι μια μέχρι χτες άγνωστη ελληνική ομάδα να στέκεται αξιοπρεπώς, χωρίς κόμπλεξ, απέναντι στην πρωταθλήτρια μιας αναδυόμενης ποδοσφαιρικής "υπερδύναμης".\nΑλλά τα θαύματα δεν γίνονται κάθε μέρα. Η απειρία και το τρακ της ελληνικής ομάδας θα της στοιχίσει ένα γρήγορο γκολ, μόλις στο 5'λεπτό, ενώ ένα δεύτερο γκολ, τέσσερα λεπτά πριν από το τέλος επισφραγίζει τη δίκαιη νίκη της ολλανδικής ομάδας, η οποία θα κυριαρχήσει στα ευρωπαϊκά γήπεδα τα επόμενα χρόνια.\n"O Άγιαξ διέθετε μεγαλύτερη εμπειρία από εμάς και νίκησε δίκαια. Ήταν ένας άψογος τελικός..." παραδεχόταν αργότερα ο Πούσκας, ενώ ο Pίνους Mίχελς έλεγε: "O Παναθηναϊκός δεν μας απείλησε. Ήμασταν καλύτεροι και νικήσαμε δίκαια. Παίξαμε ωραίο ποδόσφαιρο στο πρώτο ημίχρονο, αλλά είχαμε άγχος στην επανάληψη". O Παναθηναϊκός έχασε στον τελικό, αλλά δεν έμεινε χωρίς... Kύπελλο. Tο κατέκτησε ο Aντώνης Aντωνιάδης, που αναδείχθηκε πρώτος σκόρερ της διοργάνωσης με 10 γκολ!.. "Ηταν πολύ όμορφο για να είναι αληθινό", θα γράψει η εφημερίδα το Βήμα.\nO ANTI red γράφει: Ακόμα ληγμένα παίρνουν στο λιμάνι! Συνεχίζουν την παπαρο-προβατολογία τους, όπως έκαναν πάντα... ΑΛΑΦΟΥΖΟΣ: "ΠΡΩΤΟΣ ΜΑΣ ΣΤΟΧΟΣ Η ΔΙΑΛΥΣΗ ΤΗΣ ΠΑΡΑΓΚΑΣ"\nΉρθαν στη Λεωφόρο οι λιμανίσιοι χωρίς ψευτομαγκιές και κοράκια όπως τις άλλες φορές και γνώρισαν την απόλυτη ξεφτίλα.... Video για το Greenarea:


To έργο Europeana DSI βασίζεται στην υπάρχουσα πλατφόρμα CSP (Core Service Platform) της Υποδομής Ψηφιακών Υπηρεσιών της Europeana (DSI – Digital Service Infrastructure), την οποία και επεκτείνει. Πρόκειται για το τέταρτο κατά σειρά έργο με σκοπό την ολοκλήρωση της στρατηγικής 2015-2020 της Europeana. Η Europeana αποτελεί κορυφαία πλατφόρμα τόσο για μεμονωμένα άτομα όσο και για επαγγελματίες που ενδιαφέρονται να έρθουν σε επαφή με το θησαυρό της Ευρωπαϊκής πολιτισμικής κληρονομιάς. Η Europeana, ως πολυμορφική πλατφόρμα, αποτελεί τον κρίκο που συνδέει τρεις τομείς της αγοράς: 1) τους οργανισμούς που παρέχουν μεταδεδομένα και περιεχόμενο, 2) τους τελικούς χρήστες που θέλουν να χρησιμοποιήσουν δεδομένα πολιτισμικής κληρονομιάς για την έρευνα και/ή την εκπαίδευση, και 3) όσους ενδιαφέρονται να επαναχρησιμοποιήσουν τα δεδομένα για δικές τους υπηρεσίες, εργαλεία, έρευνες και εφαρμογές.\nΤο έργο Europeana DSI έχει ως στόχους:\nΤη δημιουργία αξίας για τους εταίρους. Το έργο Europeana DSI στοχεύει στην παροχή καλύτερης εμπειρίας προς τους χρήστες και των τριών ομάδων που προαναφέρθηκαν, αλλά και στην εμπέδωση της λογικής του δικτύου σε όλες τις δραστηριότητες.\nΤη βελτίωση της ποιότητας των δεδομένων και των μεταδεδομένων, τη δημιουργία μιας καινοτόμου διαδικασίας συγκέντρωσης υλικού και την εφαρμογή ενός πλαισίου ποιότητας για τη βελτίωση των μεταδεδομένων.\nΤη βελτίωση της ανοιχτής πρόσβασης στα δεδομένα, έτσι ώστε να είναι επισκέψιμα και να μπορούν να επαναχρησιμοποιηθούν στο πλαίσιο της άδειας δικαιωμάτων τους, όπως και την ανάπτυξη υπηρεσιών για ομάδες χρηστών και διαλειτουργικότητας.\nΤην ενδυνάμωση του οικοσυστήματος της Europeana.\nΤο έργο Europeana DSI θα συνεχίσει να διασφαλίζει την ενιαία πρόσβαση, παράδοση και διαμοιρασμό εφημερίδων, επιστολών, βιβλίων, ημερολογίων, αρχειακών αντικειμένων, μουσικής, ήχου, εικόνας, ταινιών, τηλεοπτικών εκπομπών, μουσειακών αντικειμένων και άλλων πολιτισμικών αντικειμένων. Στο πλαίσιο αυτό, η Υποδομή αποτελεί μια από τις πιο φιλόδοξες ευρωπαϊκές δράσεις. Καθώς η Ευρώπη χαρακτηρίζεται από έντονη γλωσσική ποικιλομορφία, το έργο Europeana DSI θα συνεχίσει να εφαρμόζει τις νέες τεχνολογίες με σκοπό να παρέχεται το υλικό πολιτισμικής κληρονομιάς σε διάφορες γλώσσες. Επίσης, το έργο Europeana DSI θα συνεχίσει να βοηθά στην επίλυση γενικότερων προβλημάτων σχετικά με την μεταφορά δεδομένων μέσα από την προώθηση της ανάγκης για μεταρρύθμιση στον τομέα των μεταδεδομένων σε ευρωπαϊκό επίπεδο.\nTo DSI-4 αποτελεί το βασικό έργο συντήρησης και ανάπτυξης της υποδομής της Ευρωπαικής Βιβλιοθήκης (europeana). To E.K. Αθηνά συμμετέχει με το συσσωρευτή MORe ο οποίος υποστηρίζει τη Europeana ως προς το υλικό που αφορά το CARARE expert hub. Οι εργασίες που περιλαμβάνονται αφορούν συσσώρευση και εμπλουτισμό μεταδεδομένων.


Υποψήφια για την ΕΟΕ η Μιχοπούλου - SPORTSFEED\nΗ Ελένη Μιχοπούλου θα είναι η υποψήφια της «Ώθησης» του Χρήστου Ψαθά στις εκλογές της ΕΓΟ για την Ελληνική Ολυμπιακή Επιτροπή.\nΗ ανακοίνωση τη Ώθησης για την υποψηφιότητα της Μιχοπούλου:\nΤη θεμελιώδη αρχή της ισότητας των δύο φύλλων στον αθλητισμό στηρίζει εμπράκτως η ΩΘΗΣΗ, θέτοντας υποψήφια ως τακτική εκπρόσωπο της Ε.Γ.Ο. στην Ολομέλεια της Ελληνικής Ολυμπιακής Επιτροπής μια γυναίκα. Αναντίρρητα η Ελένη Μιχοπούλου είναι διακεκριμένο και πολύπειρο στέλεχος της ελληνικής γυμναστικής σε εθνικό και διεθνές επίπεδο και είμαστε βέβαιοι ότι με την εκλογή της στην ολομέλεια της Ελληνικής Ολυμπιακής Επιτροπής θα εργαστεί δυναμικά και αποτελεσματικά προς όφελος της Ελληνικής Γυμναστικής.\nΗ δήλωση της κ. Μιχοπούλου:\n«Αποδέχθηκα τη πρόταση του Χρήστου Ψαθά, για να υποβάλω υποψηφιότητα για την θέση του τακτικού εκπροσώπου της ΕΓΟ στην Ολομέλεια της Ελληνικής Ολυμπιακής Επιτροπής. Μία πρόταση που τιμά τόσο εμένα, όσο και όλες τις γυναίκες του χώρου μας που καταθέτουν καθημερινά την ψυχή τους στη Γυμναστική οραματιζόμενες ένα καλύτερο μέλλον. Θα στηρίξω με όλες μου τις δυνάμεις τη Γυμναστική εκπροσωπώντας επάξια την ομοσπονδία μας στον ισχυρό θεσμό της Ελληνικής Ολυμπιακής Επιτροπής».\nΑκυρώθηκε και το τελευταίο κύπελλο σύνθετου του Τόκιο


Μαρτυρία από το πεδίο της μάχης » Σύγχρονη Άποψη\nΓράφει: Δημήτριος Αλευρομάγειρος\nΜαρτυρία από το πεδίο της μάχης\nΤου Δημήτριου Αλευρομάγειρου\nΤο πρωί της 20ής Ιουλίου και ενώ είχε εκδηλωθεί η απόβαση, αναλαμβάνω τη διοίκηση του 336 τάγματος, το οποίο και επιστρατεύω αρχικά στην Αμμόχωστο και στη συνέχεια στο Πραστειό, κάτω από μυθιστορηματικές συνθήκες. Εν τούτοις, ολοκληρώνουμε την επιστράτευση σε τρεις ώρες και περί την 7η απογευματινή επιστέφουμε στην Αμμόχωστο, όπου αναλαμβάνουμε αποστολή επίθεσης προς την τουρκοκυπριακή περιοχή Σακάρια, την οποία όμως οι Τουρκοκύπριοι είχαν εγκαταλείψει, για να πάνε στην εντός των τειχών Παλαιά Αμμόχωστο. Το βράδυ της 21ης παίρνω διαταγή και το τάγμα μεταβαίνει σε περιοχή αραιώσεως της Λευκωσίας (Στρόβολος, προεδρικό μέγαρο) ως εφεδρεία του ΓΕΕΦ. Φτάνοντας στη Λευκωσία, όντες ακόμα εποχούμενοι, περί την 3η πρωινή γινόμαστε ακούσιοι μάρτυρες μίας από τις μεγαλύτερες τραγωδίες των μαχών. Ακούμε ισχυρούς βόμβους αεροσκαφών και πολλά αντιαεροπορικά πυρά. Εντυπωσιάζομαι γιατί ήξερα από το 1964 -και ίσχυσε και σε αυτές τις επιχειρήσεις- ότι οι Τούρκοι δεν πολεμούσαν τη νύχτα. Επρόκειτο για τη γνωστή τραγωδία των Νορ Άτλας. Την 4η απογευματινή της 22ας Ιουλίου συμφωνείται εκεχειρία, την οποία όμως οι Τούρκοι δεν τηρούν και εμπλέκεται ελαφρώς λόχος του τάγματος.\nΤο απόγευμα της 23ης Ιουλίου και ενώ στην Αθήνα είχαμε πανηγυρισμούς για την πτώση της χούντας, η οποία υπό το βάρος των εγκλημάτων της τρεπόταν εις φυγήν, με βρίσκει τοποθετώντας τους στρατιώτες του τάγματος στο τμήμα της Πράσινης Γραμμής, από το δεξιόν του στρατοπέδου της ΕΛΔΥΚ έως και της οδού Λήδρας. Το τάγμα μας όμως ουσιαστικά πολέμησε από τις 14 έως τις 17 Αυγούστου, οπότε εδέχθη καταιγισμό βομβαρδισμών, όλμων και πυροβόλων, καθώς και κίνηση αρμάτων, η οποία απεκρούσθη με το αντιαρματικό ενός Ελλαδίτη καταδρομέα, το πυροβολικό και τη μεγάλη συμβολή του Αντώνη Καρρά. Κατά τη διάρκεια του τετραήμερου αγώνα όλοι οι αξιωματικοί ήσαν στην πρώτη γραμμή, είχαμε ελάχιστες εγκαταλείψεις, 48 ηρωικούς νεκρούς και περί τους 120 τραυματίες. Απωλέσθησαν περί τα 100 μ. εδάφους στο Σχολείο και δύο ακραία φυλάκια δίπλα στην ΕΛΔΥΚ.\nΠρέπει να τονίσω ότι η συμμετοχή και η αντίσταση αυτών των παλικαριών ήταν ουσιαστικά εθελοντική και αυτό που λέω δεν είναι υπερβολή. Λόγω της χαώδους κατάστασης υπήρχε αδυναμία επιστράτευσης σε πολλές μονάδες. Είχα, πλέον των στρατευσίμων του 336 ΤΕ, πολλούς που κανονικά έπρεπε να ήταν σε μονάδες κυρίως της Κερύνειας. Μπορούσαν να μην πάνε πουθενά. Η παρουσία τους, ο αγώνας και η θυσία τους θυμίζει το καβαφικόν “και περισσότερη τιμή τους πρέπει, γιατί γνώριζαν πως οι Μήδοι, στο τέλος, θα περάσουν”. Πρέπει επίσης να αναφέρω ότι η Λευκωσία, από το βράδυ της 12ης/13ης, ήταν μία πόλη φάντασμα, αφού στην ουσία είχε εκκενωθεί. Και όμως, αυτό δεν τους επηρέασε ψυχολογικά. Γι’ αυτό είναι ηρωική η θυσία τους. Γιατί στάθηκαν και έπεσαν εκεί για την ιδέα της πατρίδας, παρά το σοκ του πραξικοπήματος, τους 30.000 πάνοπλους εισβολείς και τη σφοδρότητα της αεροπορίας. Το 1974 όσοι αντιστάθηκαν και, κυρίως, όσοι έπεσαν, Ελληνοκύπριοι και της ΕΛΔΥΚ, έγραψαν σελίδες αφθάστου δόξας. Γι’ αυτό και, όταν πήγαμε την παραμονή της 14ης Αυγούστου στα Φυλακισμένα Μνήματα και ορκισθήκαμε ότι μόνον από τα κορμιά μας θα περάσουν και ότι δεν θα μολύνουν οι βάρβαροι εισβολείς τους ιερούς τους τάφους, παίρνοντας δύναμη από τους ηρωικούς εκείνους απαγχονισθέντες.\nΛοχαγός Γιώργος Παπαχατζόπουλος, έφεδρος ανθυπολοχαγός Πανίκος Παπόρης, έφεδρος ανθυπολοχαγός Νίκος Κουτσού, έφεδρος ανθυπολοχαγός Χρήστος Σολωμής, υπολοχαγός Νίκος Λιγουδιστιανός, έφεδρος ανθυπολοχαγός Γιώργος Ρωσσίδης,έφεδρος ανθυπολοχαγός Μιχάλης Κούτουρας, έφεδρος ανθυπολοχαγός Παναγιώτης Παυλίτης, λοχαγός Ανδρέας Δημητρίου, έφεδρος ανθυπολοχαγός Αντώνης Καρράς, λοχαγός Γιάννης Μαυρόγιαννος, έφεδρος ανθυπολοχαγός Λακης Σωφρονίου,έφεδρος ανθυπολοχαγός Μιχάλης Στεφανίδης, υπασπιστής και πρέπει να προσθεσω και τον ταγματάρχη Πυροβολικού Σεβασλίδη, ο οποίος υποστηριξε με τα πυροβόλα του τον αγώνα του Ταγματος.\nΚλείνοντας πρέπει να σκύψουμε με ευλάβεια και θαυμασμό στους ηρωικως πεσόντας του Τάγματος και σε όλους τους, ανά την Κύπρο επίσης, ηρωικως πεσοντας.\nΣε αυτούς και μονον ανήκει η δοξα και τιμη.\nΟ Δημήτριος Αλευρομάγειρος είναι Αντιστράτηγος ε.α.\n1 Ιουνίου 2010 00:24\nΑγαπητέ Κύριε Αλευρομάγειρε,\nΣ” αυτό τον προδομένο «πόλεμο» του 1974, η Διμοιρία μου αποτελούμενη από 30 άτομα κληρωτούς, έφεδρους στρατιώτες και έφεδρους ανθυπολαχαγούς, υπό τον Υπολοχαγό Νικόλαο Λιγουδιστιανό, πολέμησε από τις 20 Ιουλίου 1974 (πρώτη εισβολή) και 14-16 Αυγούστου (δεύτερη εισβολή), και κάλυπτε την περιοχή ανατολικά του ποταμού Πεδιαίου (Αγορά Αγίου Ανδρέα) μέχρι Λήδρα Πάλας (πίσω από τα Δικαστήρια).\nΌταν απολύθηκα στις 3 Οκτωβρίου του 1974 μετά το τέλος των εχθροπραξιών έμαθα παίρνοντας το απολυτήριο μου (την πράσινη κάρτα) έμαθα ότι η διμοιρία μου είχε ενταχθεί στον 336 Τ.Ε. του οποίου είσασταν Δοιηκητής. Κι αυτό γιατί δεν ήρθατε ούτε ένα βράδυ να εμψυχώσετε αυτά τα παιδιά που πολεμούσαν εκεί (είχαμε και 6 τραυματίες). Δεν ήξεραν, ούτε και εγώ ήξερα ότι είσασταν ο Διοικητής μας. Αυτοσχεδιάζαμε και πολεμούσαμε μόνοι στο φυλάκιο «Τριμελές». Ο κ. Λιγουδιστιανός είχε εγκλωβιστεί στην «Πρεσβεία» και δεν είχαμε καμμιά επικοινωνία. Πήγα και έφερα πυρομαχικά από τις αποθήκες της Αστυνομίας εκεί στο ΡΙΚ, χρησιμοποιόντας της γνωριμίες μου και λίγο με απειλές.\nΤο Τριμελές στάθηκε, μαζί και η Λευκωσία από μόνο του. Δεν είχε οδηγίες από κανένα. Δεν μας έστειλε κανένας πυρομαχικά. Δεν έφυγα ούτε μιά μέρα, ούτε μια νύχτα από εκεί. 14-16 Αυγούστου δεν κοιμήθηκε κανένας στο φυλάκιο. Δεν σας είδε κανένας. Μόνο κάποιος Μαυρόγιαννος ήρθε το πρωί 17 Αυγούστου και μας ξύπνησε ζητώντας να δεί τον Διμοιρίτη του φυλακίου δηλώνοντας ότι είναι ο Διοικητής του Λόχου. Υπήρχε ένας σκοπός και οι υπόλοιποι κοιμόμασταν μετά από το εξουθενωτικό τριήμερο.\nΚανένας σας δεν ήταν εκεί όταν στις 16 Αυγούστου λίγες ώρες πριν από την έναρξη της εκεχειρίας είχαν φύγει όλοι οι στρατιώτες από το φυλάκιο και έτρεχα από τα Δικαστήρια και μέχρι τον κυκλικό κόμβο του Νοσοκομείου και στα γύρω χαλόσπιτα για να τους φέρω πίσω. Αν μας έπερναν χαμπάρι οι Τούρκοι εκείνες τις στιγμές και μας έκαναν μια επίθεση τώρα θα κλαίαμε και τη Λευκωσία όπως κλάψαμε στα «Παλλούκια» με τόσους νεκρούς και αγνοούμενους. Και ο Τούρκος αξιωματικός θα ήταν ήρωας όπως αυτόν που κατέλαβε την Αμμόχωστο.\n(η τελευταία πρόταση αφαιρέθηκε από την Σύνταξη γιατί παραβίαζε τους κανονισμούς σχολίων)\n“Εφεδρος Υπολοχαγός (στον «πόλεμο» έφεδρος Ανθυπολοχαγός)\nΔιμοιρίτης του φυλακίου Τριμελές πίσω από τα Δικαστήρια\nΣτο φυλάκιο αυτό είχε ήρωες που ζούν σήμερα. Κανένας δεν ρώτησε κανέναν.\nΌλοι γράφουν ότι θέλουν.


Λευκός Πύργος: Ένα μνημείο, μια ιστορία, ένα σύμβολο - Times News\nΈνα από τα πιο χαρακτηριστικά, σήμερα, και τα πιο εμφανή ιστορικά κτίσματα της «νύμφης του Θερμαϊκού», όπως αποκαλούσαν πριν από λίγα ακόμη χρόνια τη Θεσσαλονίκη, είναι ο Λευκός Πύργος.\nΚαι όμως σπάνια έρχεται στα χείλη το ερώτημα να μάθουμε τι ήταν, ποια η σχέση του με το σύνολο των τειχών που ακόμη και σήμερα, σε μήκος μεγαλύτερο των 4.000 μέτρων (το αρχικό μήκος ήταν 8.000 μ.), περιβάλλανε τη μεγάλη βυζαντινή πολιτεία. Κι ακόμη λιγότερο το δεσμό του με πολλά από τα λογής καθέκαστα που σημάδεψαν την ιστορική πορεία της «ζηλεμένης πολιτείας», όπως την χαρακτήρισε ο Εβραίος ιστορικός Ιωσήφ Νεχαμά.\nΣήμερα, στην επιβλητική μοναξιά του, μέσα σ’ έναν ανήσυχο και βιαστικό κόσμο μοιάζει, σαν ένα ναυάγιο πάνω στην τρικυμία των αιώνων.\nΑν σταθούμε στην αποβάθρα που είναι μπροστά στο κτήριο του Λιμεναρχείου, μέσα στο Τελωνείο και γλιστρήσουμε το βλέμμα μας κατά μήκος της παραλίας, θα προσέξουμε μια μικρή γλώσσα γης, σα μια μικροσκοπική χερσόνησο, να προεξέχει.\nΕκεί πάνω υψώνεται ο Λευκός Πύργος. Με την προέκταση όμως και το άπλωμα του νέου παραλιακού περίπατου προς την κατεύθυνση του Καραμπουρνού (το πλησιέστερο και μικρότερο ακρωτήριο), η θέση τούτη έχει χάσει πολύ από τον παλιό της χαρακτήρα. Σε παλιές (πριν από το 1904) φωτογραφίες, όπου φαίνεται και ο περίβολος των τειχών με τους τέσσερις πυργίσκους του γύρω από τον Λευκό Πύργο, βλέπει κανείς καθαρά, πως το οχυρωματικό τούτο έργο ήταν υψωμένο σε μια, καλά υπολογισμένη στρατηγική θέση, σύμφωνα με τους τότε προστατευτικούς τρόπους μιας πολιτείας.\nΤο σημερινό κτίσμα δεν είναι αυτό που υπήρξε άλλοτε σε τούτη τη θέση, όπως συμβαίνει με το σύνολο σχεδόν των τειχών που περιβάλλουν την πόλη. Όμως η ίδια τούτη θέση, δέχθηκε, σε διάφορες εποχές, το βάρος άλλων παρόμοιων πύργων που έδωσαν, τελικά, τη μορφή, στο οικοδόμημα που εδώ και περισσότερο από τετρακόσια χρόνια ορθώνεται ο καλούμενος Λευκός Πύργος.\nΣτην περιγραφή του, της αλώσεως της Θεσσαλονίκης από τους Νορμανδούς πειρατές, τον Αύγουστο του 1185, ο αρχιεπίσκοπος Ευστάθιος (ένας από τους πιο σημαντικούς σχολιαστές των Ομηρικών Επών), αναφέρει τούτο τον Πύργο – «του κατά θάλασσαν εώου πύργου» -. Αργότερα, στην εποχή της Ενετοκρατίας (1423-1430), γίνεται πάλι λόγος γι’ αυτόν και ο Ιωάννης Αναγνώστης, ο χρονογράφος που ιστόρησε το πάρσιμο της Θεσσαλονίκης από τους Τούρκους στις 29 Μαρτίου 1430, ημέρα Τετάρτη, αναφέρει τον παράλιο πύργο της Σαμαρείας, που όμως οι αρχαιολόγοι τοποθετούν προς τη δυτική άκρη των τειχών. Όταν τον Ιούλιο του 904, Σαρακηνοί πειρατές κατέλαβαν, λεηλάτησαν και κατέστρεψαν την πόλη, ο καλόγερος Ιωάννης Καμενιάτης, που κι ο ίδιος αιχμαλωτίσθηκε, μιλάει για έναν πύργο, κοντά στην Πύλη της Ρώμης του Ανατολικού τείχους, στο ύψος περίπου, όπου σήμερα το Μέγαρο της Εταιρείας Μακεδονικών Σπουδών, γιατί, εκεί περίπου – στη σημερινή οδό Μητροπόλεως έφτανε η θάλασσα. Τους πύργους αυτούς ο Καμενιάτης αποκαλεί προβόλους και ο ιστορικός Δούκας τσαγγραβόλους.\nΟ Μιχαήλ Χατζή Ιωάννου στην «Αστυγραφία Θεσσαλονίκης» 1880 γράφει: «Αμφίβολον είναι αν οι μεγάλοι κυλινδρικοί πύργοι είναι κατασκευής βυζαντινής». Οι Γάλλοι περιηγητές Cousinéry και Felix Beaujour,τον πύργο του Κανλή-Κουλέ θεωρούσαν τουρκικής κατασκευής. Φαίνεται πως οι Βυζαντινοί δεν είχαν τόσο μεγάλους πύργους. Οι ίδιοι Γάλλοι συγγραφείς αναφέρουν στο Ανατολικό μέρος, κοντά στη θάλασσα, κάποιο πύργο που τον αποκαλούσαν Πύργο των Γενιτσάρων και, όπως γράφουν, «φαίνεται πως πρόκειται για τον Κανλή Κουλέ«.\nΑπό τις παραπάνω μαρτυρίες διαπιστώνουμε πως σε τούτη τη γλώσσα της γης, εδώ και χίλια τουλάχιστον χρόνια, υψωνόταν κάποιος πύργος για να υπερασπίζει την πόλη από τις επιδρομές, ε΄τε των πειρατών, είτε άλλων κατακτητών που κατέβαιναν από τη Χαλκιδική, ακολουθώντας την ίδια περίπου κατεύθυνση που ακολουθεί σήμερα ο δρόμος προς τη Γεωργική Σχολή και τον Πολύγυρο. Από τη θέση του σημερινού Λευκού Πύργου μπάρκαραν βιαστικά οι Βενετοί όταν μπήκαν στην πόλη οι Τούρκοι, το 1430. Ήτανν όμως ο ίδιος αυτός πύργος που είδε την άτακτη φυγή των σκληρών Βενετσιάνων; Ή κάποιος άλλος που δεν υπάρχει πια; Ή ο παλαιότερος, που οι Τούρκοι διόρθωσαν τα χαλάσματά του με βενετσιάνους τεχνίτες;\nΤο πρόβλημα δεν έχει οριστικά λυθεί. Αξίζει όμω να δούμε τι μας αναφέρουν όσα στοιχεία σωθήκαν ώς τις μέρες μας.\nΈνας Τούρκος περιηγητής, ο Εβλιά Τσελεμπή (1611-1681) μας αφήκε περίεργες αλλά και πολύτιμες πληροφορίε για την τότε Θεσσαλονίκη. Ειδικότερα όμως για το Λευκό Πύργο, που του είχε κάμει μεγάλην εντύπωση, θεωρεί πως ο πύργος αυτός χτίσθηκε από τον Σουλεϊμάν τον Μεγαλοπρεπή (αυτόν που ανήγειρε και τα περίφημα σωζόμενα τείχη της Ιερουσαλήμ), που βασίλεψε από το 1520 ώς το 1566. Φαίνεται όμως πως δεν έκτισεν ο ίδιος το οχυρωματικό έργο, αλλά πως επισκεύασε κάποιο παλαιότερο – ίσως βυζαντινό πύργο.\nΆλλωστε και ο ίδιος ο Τσελεμπή κάνει λόγο για μιαν επιγραφή που βρισκόταν στο εσωτερικό του φρουρίου και που άρχιζε μ’ αυτή τη φράση: «Κτίσμα αυτοκρατορικόν, όπερ είχεν ερειπωθεί τα μέγιστα συν τη παρόδω του χρόνου…» Αυτή η μαρτυρία ενισχύεται και από μιαν άλλη επιγραφή, που μπορούσε να τη διαβάσει κανείς πριν από λίγα ακόμη χρόνια στο υπέρθυρο της εισόδου του Πύργου.\nΟ παλαιόε μελετητής της ιστορίας της Θεσσαλονίκης Χρ.Γ. Γουγούσης μας αφήκε (γραμμένο τον Ιούνιο του 1914) ένα κείμενό του για το Λευκό Πύργο που περιέχει αξιοπρόσεχτες πληροφορίες.\nΑνάμεσα σε άλλα μας δίνει ολόκληρο το κείμενο τής με αραβικούς χαρακτήρες γραμμένης επιγραφής του υπέρθυρου καθώς και τη μετάφρασή της από τον τουρκομαθή Γαβρ. Φιλιππίδη. Την παραθέτω αυτούσια:\nΗ επιγραφή που υπήρχε στο υπέρθυρο της εισόδου του Λευκού Πύργου\nSevri meydan hazret Soultan Souleiman zeman\nemry ile yapouloup rudji esset oldi teman,\nchyri piker ergeha toplar kietrafinda dir\nyarechour bou Kouleve burdji esset olourse nam\nPengamber ahir zemandan veselian\nΕπί της εποχής Σουλτάν Σουλεϊμάν του Μεγαλοπρεπούς\nεγένετο κατά διαταγήν του επισκευή ήτις επέρρωσε το Κράτος του Λέοντος\nμε των δίκην θηρίων τοποθετημένων γύρωθεν πυροβόλων\nδι’ ων ανθαμιλλάται προς τον Πύργον τούτον μόνον ο αστερισμός του Λέοντος\nΥπό του προφήτου των τελευταίων (εσχάτων) αιωνων αμήν.\nΌπως θα παρατηρήσει κανείς λείπει ο πέμπτος στίχος της επιγραφής που έχει ξυσθεί. Φαίνεται καθαρά πως ξύσθηκε επίτηδες κατά διαταγήν του Αβδούλ Χαμίτ Χαν του ΙΙ, που θεώρησε φρόνιμο να επεκτείνει τη λογοκρισία του και στις επιγραφές των διαφόρων δημοσίων κτηρίων.\nΤα πολυβόλα του, κατά την έκφραση του Γουγούση, «ο πύργος προέβαλλεν απειλητικά εναντίον παντός τολμούντος να επιβουλευθεί την ησυχίαν της πόλεως Θεσσαλονίκης».\nΠότε όμως μεταβλήθηκε σε φυλακή; Άγνωστο. Το μόνο που ξέρουμε είναι πως κατά την Ελληνική Επανάσταση (1821) και ώς το 1882 εξακολουθεί να είναι φυλακή. Στο «Προς χρήσιν των Δημοτικών Σχολών της πόλεως» αναγνωστικόν του Γ.Κ. Μωραϊτοπούλου που τυπώθηκε «Εν Αθήναις εκ του τυπογραφείου Αι Μούσαι 1882», στη σελίδα 13, ο συγγραφέας σημειώνει πως «χρησιμύει σήμερον ως ειρκτή των καταδικαζομένων εις ισόβια ή πολυετή δεσμά. Ονομάζεται δε πύργος του αίματος, διότι εις παλαιοτέρας εποχάς εξετελούντο εκεί αι θανατικαί ποιναί».\nΟ Λευκός Πύργος είναι στενά δεμένος και με τον ξεσηκωμό των υποδούλων Ελλήνων. Εκατοντάδες χριστιανών έχουν αφήσει εκεί μέσα την ύστατη πνοή τους ύστερα από φυλάκιση ετών ή φριχτά βασανιστήρια. Αξίζει ν’ αναφέρουμε εδώ την περιγραφή που κάνει ο ίδιος ο Τούρκος Μολλάς, δηλ. ο ανώτερος δικαστής της Θεσσαλονίκης, πριν από εκατόν είκοσσι περίπου χρόνια:\n«Η ζωή εκεί μέσα, μας λει ο Χαϊρουλλάχ Ιμπν Σινασή Μεχμέτ Αγάς, είναι φριχτή, κι αν δεν έχει κανείς συντροφιά του τη σκέψη του παντοδύναμου Αλλάχ, δύκολα μπορεί να ζήσει. Είδα φτωχά ανθρώπινα πλάσματα που έμεναν εκεί μέσα χρόνια πολλά. Ρωμηούς ως επί το πλείστον, γιατί συνάντησαν στο δρόμο τον Μουτεσελίμη Γιουσούφ και δεν τον χαιρέτησαν όπως θα ‘πρεπε ή γιατί μαζεύονταν στην εκκλησία του Μηνά εφέντη (του Αγίου Μηνά δηλαδή)».\nΟ ίδιος ο Χατζη Ιωάννου, στο ποαναφερθέν σύγγραμμά του τον αποκαλεί «Βαστίλλη της Θεσσαλονίκης».\nΟι ίδιοι Τούρκοι του είχαν δώσει τη χαρακτηριστική ονομασία του «Πύργου του Αίματος» – Κανλή Κουλέ. Οι παλιοί Σαλονικιοί (ώς και τον Β΄ Παγκ. Πόλεμο), ανέφεραν τούτη την ονομασία – Λευκός Πύργος – που δεν μπόρεσε εύκολα να σβήσει τις βαριές αυτές αναμνήσεις.\nΌταν τελείωσε ο ρωσοτουρκικός πόλεμος το 1878 και πήρε τις γνωστές του αποφάσεις το Συνέδριο του Βερολίνου, ο έλεγχος των τότε Μεγάλων Δυνάμεων πάνω στην Τουρκία γινίταν κάθε μέρα πιο στενός.\nΤότε ο Αβδούλ Χαμίτ, θέλοντας να δείξει πως και η Τουρκία ακολουθεί το δρόμο της προόδου των άλλων κρατών, διέταξε να τον ασπρίσουν και να μη τον χρησιμοποιούν, στο εξής, παρά σαν απλή φυλακή.\nΑπό την εποχή εκείνη, σαν επίσημη ονομασία του ορίσθηκε: ΛΕΥΚΟΣ ΠΥΡΓΟΣ (Μπεγιάζ Κουλέ).\nΣημ.: Νεότερες έρευνες πειθουν πως οι Τούρκοι έχτισαν, με βενετσιάνους τεχνίτες, μετά το 1430, τυς δυο στρογγυλούς πύργους σε εξαιρετικά προσεγμένη κατασκευή: τον Πύργο της Αλυσσίδας (Gingirli Koule) στο άνω ανατολικό άκρο των τειχών – κοντά στην Πύλη της Άννας Παλαιολογίνας – και τον Λευκό Πύργο ή Πύργο του Αίματος. Και οι δυο τους δεν έχουν κανένα από τα χαρακτηριστικά των βυζαντινών πύργων, όπως βεβαιώνει ο μελετητής τους O. Tafrali στο έργο Topographie de Thessalonique.\nΟ Πειραιώτης ποιητής των ‘Μακδονικών Τραγουδιών», ο Γεώργιος Στρατήγης, αρνητικά θυμάται το κτίσμα τούτο, προστάζοντας, θαρρείς, να γκρεμίσουμε συθέμελα τον Λευκό Πύργο, τον Πύργο του Αίματος, που πεντακόσια χρόνια «πλάκωνε τη σκλάβα γη» γιατί «μοιάζει σαν κυκλώπειο της τυραννίας στέμμα».\nΓκρεμίστε τον σύρριζα τον Πύργο το Λευκό\nπου πέντε μαύρους πλάκωνε τη σκλάβα Γη αιώνες,\nαν θέλετε ύπνο να χαρούν ελευτεριάς γλυκό\nκι ονείρατα χωρίς βραχνά οι δόλιοι Μακεδόνες!\nΔες! μοιάζει σαν κυκλώπειο της τυραννίας στέμμα!\nΚάθε του πέτρα, κάθε αρμός, κάθε του καρφί,\nωσάν γρανίτη τάδεσε μύριων θυμάτων αίμα,\nαπό τα ριζοθέμελα στην κροσσωτή κορφή!\nΜπρος του η Βαστίλλη ήταν Εδέμ! Κι ακόμα του Ουγκολίνου\nη φυλακή παράδεισος εμπρός του φωτεινός\nκι αν ζούσε η λύρα η μαγική του θείον Φλωρεντινού\nτυράννων κύκλος θάτανε στον Άδη του στενός.\nΤη νύχτα, απ’ το λιμάνι ακούς – τ’ άκουσα εγώ – βραχνούς\nΓόους, μοιρολόγια, στεναγμούς, κλάμα, βλαστήμια, θρήνο,\nσ’ ένα χορό μυριόνεκρο μ’ ίσκιους ψυχών αχνούς,\nγύρω στον Πύργο να πετούν το στοιχειωμένο εκείνο\nκ’ η Λιτανεία, σαν σύννεφο, πίσω από μιαν άγια Κάρα\nκι ένα άτι κατακόκκινο, τραβάει σ’ ένα τζαμί\nκι εκεί σε τέτοια βροντερή ξάφνου ξεσπάει κατάρα,\nπου οι μιναρέδες γέρνουνε σαν δέντρων, λες, κορμί!\nΜε ήχους αυλών γκρεμίσατε τον Πύργο το Λευκό\nαυτό το μαύρο σύμβολο βαρβάρων πέντε αιώναν!\nτα μάτια τα περίτρομα των δόλιων Μακεδόνων!\nΣυνεπαρμένος από τις νίκες του στρατού μας του 1912-1913 που ξανάδωσαν στη Θεσσαλονίκη το γαλανόλευκο χρώμα της, ο Πειραιώτης ποιητής βρίσκει ένα εντελώς προσωπικό τρόπο να εκφράσει, συγκλονιστικά, την πικρή ανάμνηση των χρόνων της σκλαβιάς, που σύμβολό της προβάλλει στα μάτια του, ο «Πύργος του Αίματος».\nΚανλή Κουλές – Πύργος του Αίματος. Ο Χατζή Ιωάννου τον μεταφράζει – Πύργος αιματόεις ή αιματόφυρτος, διότι εκεί «απέσφαττον τους καταδίκους, ενώ το αίμα έβαφε τους λευκούς τοίχους της ειρκτής». Η ονομασία τούτη χρονολογείται από τις αρχές του 19ου αι.\nΟ Γάλλος ιστορικός Belley αναφέρει πως οι Γενιτσάροι ήσαν 6.000. Οι 1.000 που αποτελούσαν τη φρουρά του Πύργου, πληρώνονταν από το Σουλτάνο.\n«Γόρδιος Δεσμός» του Χρ. Γουγούση (1915, Μακεδονικόν Ημερολόγιον – Χρονικόν Μακεδονίας) Θσσαλονίκη.\nΗ αναφορά στην επιγραφή του Αστερισμού του Λέοντος, συμβολίζει και τη λάμψη και τη δύναμη τόσο του Σουλεϊμάν όσο και του Πύργου.\nΠρώτη δημοσίευση: ΝΕΑ ΕΣΤΙΑ. Αφιέρωμα στη Θεσσαλονίκη. Χριστούγεννα 1985, σ.σ. 156-160